Эски тузумдаги фикрлашдан қутулганимиз йўқ - Халқ сўзи\n14:37 02 Март 2020 Жамият\n– Афзал ака, санъат майдонидаги қийинчиликларни енгиб, шу кунларга етиб келишингиз осон бўлмагандир...\n– Болалигим мустабид даврининг аянчли кунларига тўғри келган. Хизматчи оиласида туғилганман. Оиламиз моддий жиҳатдан тўкин-сочин эмасди. Уйда егулик ҳеч вақо йўқлигидан, онам раҳматли куну тун дўппи тикарди. Онамга кўмаклашиш мақсадида бола бўлсам-да, дўппи тикишга ёрдам берардим. Ҳеч қачон меҳнатдан қочмаганман. Файласуфлардан бири “Меҳнатсиз ҳаёт ўғирлик, санъатсиз ҳаёт – ваҳшилик”, деганидек оиламизда санъаткор бўлмаса-да, адабиёт, санъат ҳар доим эъзозланган. Бошланғич таълимни рус тилида олганим учун Толстой, Достоевский, Пушкин, Лермонтов, Тургенев асарларини ўқиганман. Ўзбек адабиётидан бироз узоқ эдим. Санъат билан чинакам шуғуллангандан кейин Алишер Навоий, Бобур, Фузулий, Муқимий, Фурқат ижодига дуч келдим. Абдулла Қодирийнинг “Ўткан кунлар” романини 17 ёшимда ўқиганман. Менимча, бу жуда кеч. У пайтда давр шунақа эди. Халқимиз ўз тарихи билан боғлаб турувчи илдизлардан узилганди. Ҳатто Соҳибқирон Амир Темур бобомиз ҳақида китоблардан бир сатр тополмасдик. Санъат ўзбеклигим, томиримда буюк аждодлар қони оқаётганлиги, миллий маданиятимиз юксалишига хизмат қилишим кераклигини англатди. Бу ҳам тақдирнинг бир инъоми бўлса керак.\n– Юртимизда шундай ёрқин истеъдодли актёрлар борки, уларнинг маҳорати ва ижро этган роллари ибратли. Элимиз соҳир овозингиз орқали танийди. Балки бу дубляж соҳасига яқинлигингиз туфайлидир...\n– Дубляж – машаққатли меҳнат. Энг қийин касблардан бири, деб ўйлайман. Буни улуғ устозларим кўмагида илк бор шу соҳага кириб келганимда англаганман. Аввал оммавий саҳналарда қатнашганман, кейин бир-икки сўзли эпизодларга овоз берганман. То бош ролга овоз беришим учун орадан олти-етти йил ўтиб кетган. Ўзбек дубляжини яратган Илёс Ёқубов, Софа Имомқулова, Эсон Каримов, Собит Саидов ва бошқа режиссёрлар овоз танлашда моҳир эди. Улар танлаган овоз экрандаги қаҳрамонларнинг ҳам ботинан, ҳам зоҳиран дунёсига мос тушарди. Дубляжда бу энг муҳим жараён ҳисобланади.\nҲақиқий дубляж актёри қандай бўлиши керак. Ҳақиқий актёр-чи?\n– Ҳақиқий дубляж актёри биринчи навбатда маҳоратли артист бўлиши керак. Ижобий ва салбий образга овоз бераётганда қаҳрамонига айлансагина, муваффақият қозонади. Актёр баъзан руҳиятига тескари образни ҳам ярата олиши керак. Масалан, салбийобраз аслида қандай бўлса –айёр, узоқни кўра оладиган, уддабурон, эпчил, маккор ва кучли қилиб кўрсатишга тўғри келади. Ўзингда йўқ хислатларга дуч келиш бир томондан қизиқарли. Асосийси, томошабинни ишонтира олиш.Мен “Марина Клара” сериалидаги эркакларга бир ўзим овоз берганман. Сериал экранда намойиш этилганда устозим Баҳодир Йўлдошев: “Санъатда сизлардек актёрлар борлигидан фахрланаман”, деганди. Ҳамкасбим Хожакбар Нурматов ҳам илиқ фикр билдирган. Демак, мен ишимни баҳолиқудрат уддалаяпман. Ҳамкасблар эътирофи бу – жуда катта гап!\nАммо кино санъати менга “буюрмаган” экан. Ташқи кўринишим миллий эмаслиги учун фаолиятим бошида муаммо туғдирди. Театрда менга Ғофур ёки Йўлчи эмас, Виктор Александров сингари рус қаҳрамонлари ролларини беришарди. Шундан миллий образ яратиш насиб этмаса керак, деган хаёлда театрни бутунлай ташлаб кетмоқчи ҳам бўлганман. Лекин 1991 йилда Алишер Навоий образини яратиш бахтига муяссар бўлдим. Навоий ролини ижро этгач, ўзимни қайта туғилгандек сездим.\n– Ҳар бир актёр кўнглидаги роль келишини йиллаб, керак бўлса, бутун умр кутади. Ўзингизни тўлақонли намоён қилишга эришган образ ҳақида тўхталсангиз?\n– Ўзимни актёр сифатида қўлимдан у-бу нарса келишини намоён этган роллар – Алишер Навоий образи ҳамда В. Василевнинг “Рўйхатларда йўқ” спектаклидаги бош қаҳрамон образи.\nСиз кўрган устозларнинг талаби, жонкуярлиги қай даражада эди?\n– Халқимизда “Яхши бузоқ икки онани эмади”, деган нақл бор. Театр саҳнасида ўз ўрнимни топишим учун менга раҳнамолик қилган устозлар кўп бўлган. Маннон Уйғур номидаги санъат институтида сиртдан ўқиб, Миллий академик драма театрида амалиёт ўтаганман. У пайтлар машҳур актёрлар – Олим Хўжаев, Шукур Бурҳонов, Қудрат Хўжаев сингари санъаткорларнинг айни кучга тўлган, гуллаган пайти эди. Уларнинг салобатлари бизни ҳайратга соларди. Устозлар роль ижро этаётган жараёнларини қунт ва мароқ билан кузатардик. Бахтимга уларнинг барчаси юксак даражадаги санъаткор бўлишган.\n– Азалдан “Ўзбектелефильм” студиясида дубляж қилинган кино асарлар чет элларда ўтказилган кино фестивалларда нуфузли ўринни эгаллаб, юқори баҳоланган. Бугун ҳам муваффақиятлар бору аммо ҳозирги пайтда биз ана шу чўққига ета олмаяпмиз. Очиғи, ҳозир ҳақиқий дубляж йўқ. Агар эътибор берсангиз, ўзбек тилига ўгирилган кино асарлар остидан асл қаҳрамонлар овози эшитилиб туради. Буни дубляж эмас, кадр ортидан синхром таржима, дейилади. Соф таржималар учун бизда ҳали имконият яратилмаган. Илгари дубляж қилинган фильмларда тасвир, мусиқа, шовқинлар, актёрлар овози ёзилган кино ленталар алоҳида сақланарди ва алоҳида ёзиларди. Кейин дубляж қилинган фильмлар фақат ўзбекчада эшитиларди. Бугун хориж сериаллари эфирга узатилганда Ўзбекистон телерадиоканалида дубляж қилинди эмас, балки ўзбек тилига ўгрилди, дейилса ўринлироқ бўлади...\n– Матуботда бугун экранлаштирилаётган ўзбек фильмлари, саҳналаштирилаётган спектакллар ҳақида танқидий фикрлар билдирилмоқда.Актёр сифатида бунга нима дейсиз?\n– Бугунги фильмлар, спектакллар ҳақида ранжиб гапирилаяптими, демак, бунинг сабаби бор, албатта. Чунки кучли характерларни кўрсатувчи фильмларимиз йўқ. Кино бозорида кўпсўзлик, қайтариқлар кўп ва сиқаси чиққан жўн фильмлар урчиб кетяпти. Халқимиз буни ҳазм қилолмаяпти. Ҳақиқий санъат томошабинни ортидан эргаштириб кетиши эмас, балки томошабиндан бир қадам олдинда юриши лозим. Кинотеатрларда “шахс – инсон” тушунчасини чуқур очиб берадиган, бугунги давр руҳи, ўй-фикрини тарих билан қиёслай оладиган, чинакам кечинмалар акс этган фильмлар намойиш этилса, кимга маъқул бўлмайди, дейсиз.\nТомошабинлар орасида кам ўқийдиган, лекин кино, театрга тез-тез борадиган, бўш вақтида телевизор қаршисида ўтириб телеспектакллар кўрадиган одамлар бор. Улар учун адабиётни билмаслик ҳеч қандай фожиа бўлмаслиги, бугуннинг нафаси, муаммоларидан четда қолаётгани сезилмаслиги мумкин. Аммо баъзилар телеэкрандаги сериаллар, саргузашт, детектив фильмларни кўриб, ўзларича дунёни идрок этади. Мана, бу – фожиа.\nБугун мустабид тузум давридаги такрорланавериб сийқаси чиққан жумлаларнинг таъсир кучи қолмади. Биз яратган образлар шаклан миллий бўлса ҳам мазмунан ўша давр ғояларига хизмат қиларди. Ҳозир замон ўзгарди. Энди бошқа услубда ижод қилиш лозим. Энди ижро этаётган ролларимиз ҳам шаклан, ҳам мазмунан миллий. Янги шариотга мослашиш учун вақт керак. Томошабинлар қалбида чуқур из қолдириш учун янги авлоднинг куч-ғайрати, туб ўзгаришлари керак. Биз ҳозир мураккаб жараённи бошдан кечираяпмиз. Буни санъаткорлар ҳам, томошабинлар ҳам тўғри англаб етишлари зарур.\nБизда сценарийлар, пьесалар бирмунча бўш...\nСаволингизга тушундим.Ҳа, яхши дўст топиш Яратганнинг инояти бўлса керак. Дўстлик – улуғ ришта. Ҳаётимнинг тушкун пайтларида кўнглимни кўтарадиган ҳамкасблар, улфатларим бор. Ҳақиқий дўстим эса йўқ. Аммо ҳамма ҳавас қиладиган оилам бор. 3 ўғлим, 5 та набирам бор. Кенжа ўғлим Сарваржон санъат йўлини танлаган. Қолганлари бошқа касбда.\n– Тўғри, театр зарур миқдорда муносиб пьесалар олмаяпти. Ўйлаб кўрсам, ўша пайтлари ҳам яхши драматурглар асарларининг саҳнага кўчирилиши жуда кам ҳодиса бўлган. Ҳатто Комил Яшин, Уйғун, Иззат Султон асарлари ҳам саҳналаштирилгачгина пьесага айланган. Ҳозир ҳам пьесалар қўйилаяпти, ўйналаяпти– айримлари узоқ “умр” кўрса, айримлари кам “яшаяпти”. Лекин бугун кино ва театрнинг дунёда юз бераётган воқеалар, халқнинг орзу-умидлари, ўй-фикрлари нима билан банд эканини ифодаловчи йирик ва теран сценарийларга эҳтиёж сезилади. Бу албатта, санъат ва адабиётнинг ҳам катта муаммоларидан бири.\n– Ҳозир хусусий студиялар томонидан хориж фильмлари ҳажвий усулда ўзбекчалаштирилиб халқимизга тақдим этиляпти. Бунга муносабатингиз қандай?\n–Асли моҳиятан миллий бўлмаган фильмларни ўзбекчалаштиришга уриниш кутилган натижани бермайди. Трагедиянинг мавзуси бир хил бўлиши мумкин, лекин комедия жанрининг миллати бўлак. У руҳан миллий бўлиши шарт. Хусусий киностудияларда миллийлигимизга раҳна солаётган ва шу орқали яхшигина пул топаётган “тадбиркор”лар, прокатчиларни тартибга солиш зарур. Бу бизнинг дунё билан маданият соҳасидаги алоқаларимизга ҳам салбий таъсирини кўрсатмасдан қолмайди. Кейин бундай фильмларга кўпроқ ёшларнинг қизиқиши ортиши мумкин, лекин барибир қабул қилиш қийин.\n– Ўзбек кино ва театр санъатининг ривожланиши учун яна нималар қилиш керак, деб ўйлайсиз?\n– Cанъатимиз мураккаб жараённи бошдан кечираяпти. Эски тузумдаги фикрлашдан, мезонлардан тўлалигича қутула олганимизча йўқ. Хусусий кино студияларда олинган савиясиз фильмлар бозорни эгаллаб олди. Бу яхши актёрлар фаолиятига ҳам ўз таъсирини кўрсатмоқда. Биз бу муаммоларга маънавиятли, зукко томошабинларни тарбиялаб ечим топишимиз мумкин. Юртимизда истеъдодли санъаткорлар кўп. Улар вақти келиб шундай киноасарлар яратишадики, бугунги санъатимизда кечаётган салбий жараёнларни оқлаб кетишига ишонаман.


Ҳиндистон Буюк Британияни талабаларга ўз эшикларини очишга чақирди\n18:13 / 07.11.2016\nҲиндистон бош вазири Нарендра Моди ўзининг британиялик ҳамкасби Тереза Мэйга кинояли таклифини билдирди. У Буюк Британия университетлари ҳиндистонлик талабаларни кўпроқ қабул қилиши кераклигини айтган, деб хабар қилмоқда The Guardian нашри.\nҲинд ҳукумати раҳбари Буюк Британия ва Ҳиндистон ўртасидаги иқтисодий алоқаларни фаоллаштиришга бағишланган матбуот анжуманида британиялик ҳамкасбига мурожаат қилган.\n«Таълим бизнинг талабаларимиз учун муҳим аҳамиятга эга ва келажагимизни ҳамкорликда барпо этишдаги иштирокимизни белгилайди. Шу боисдан, биз ёшларимизнинг илмий тадқиқотларда иштирокини таъминлашимиз керак», — деган Нарендра Моди.\nНашрнинг қайд этишича, аввалроқ, Мэй ўз баёноти билан Ҳиндистоннинг икки давлат ўртасидаги виза тартибини енгиллатиш умидини пучга чиқарган эди. Энди эса, Британия бош вазири икки мамлакат ўртасидаги алоқаларнинг очиқлик принципларига асосланиши зарурлигини эътироф этиб, эркин савдони ривожлантириш ғоясини ёқлаган ҳамда ҳинд сайёҳларининг Британияга келиши соддароқ бўлишини айтган.\nҲиндистон Буюк Британия Тереза Мэй Нарендра Моди


ЭР-ХОТИН ЎРТАСИДАГИ МУШТАРАК ҲУҚУҚЛАР — Zamaxshariy.uz\nЭР-ХОТИН ЎРТАСИДАГИ МУШТАРАК ҲУҚУҚЛАР\nАллоҳ таоло инсониятни эркак ва аёлдан иборат қилиб яратган. Эркакка эркаклик, аёлга аёллик хусусиятларини берган, икковлари қўшилиб, бир оилада яшашларини ирода қилган. Шу билан бирга, У Зот Ўз шариати орқали оила ва унинг аъзоларининг мукаммал бахтининг кафолатини берувчи тизимни ҳам тақдим қилган. Бунда эркакка эркакликка мос, аёлга аёллика мос вазифалар юклатилган. Уларнинг ҳар бирига ўзига хос оилавий мажбуриятлар юклатилиши билан бирга, ҳақ-ҳуқуқлар ҳам берилган. Биз баён қилмоқчи бўлган ҳақлар эрга ҳам, хотинга ҳам бир тарафдан ҳақ бўлса, иккинчи тарафдан мажбурият ҳисобланадиган нарсалардир. Икки тараф ҳам мазкур ҳақдан баҳраманд бўлиш билан бирга, худди ўша нарсани умр йўлдошининг ҳаққи сифатида адо этиши ҳам зарур.\n— Эр-хотиннинг ўзаро яхшилик билан яшамоқлари лозим.\nОилада бирга яшар эканлар, эр-хотин бир-бирларига нисбатан фақат яхшиликни раво кўриб, қўлларидан келган барча мурувватларини қилиб яшашлари икковларининг орасидаги муштарак ҳақлардан биридир. Ислом таълимотларига биноан, эр-хотин орасидаги алоқа мухаббат, севги, раҳм-шафқат ва унсу улфат алоқаси бўлиши лозим. Шунинг учун ҳам орага тушган баъзи ноқулай ҳолат туфайли, дарҳол бир-бирига зулм қилишга ўтиш керак эмас. Ҳазрати Умар ибн Хаттоб р.а. хотинига мухаббати йўқ бўлиб қолганлиги учун талоқ қилмоқчи бўлган одамга: “Шўринг қурсин! Оилалар мухаббат учун қурилмаганми, ахир? ! Риоя қани? ! Масъулият қани?!”- деганлар. Расулулоҳ с.а.в.: “Сизларнинг яхшиларингиз аҳли аёлига яхши бўлганларингиздир. Мен аҳлига энг яхшингиздирман”, -деганлар. Пайғамбаримиз алайҳиссаломнинг ўзлари аёлларига нисбатан гўзал муомалали бўлиб, доимо хурсандликда уларни эркалаган, лутф кўрсатган, нафақаларини кўпайтирган ҳолда хаёт кечирганлар. У Зот с.а.в. ўз ўрнида аёллари билан ҳазиллашар ҳам эдилар, ҳаттоки Оиша онамизнинг кўнгиллари учун, у киши билан югуришда мусобақа ҳам қилганлар.\n-Эр-хотинлик ҳаёти ҳалол бўлиши, ҳар икки тараф бир-биридан лаззат ва ором топиши.\nЭр ўз аёлидан қанчалик жинсий ва ҳиссий лаззатланиш ҳаққига эга бўлса, аёл ҳам худди шундай ҳаққа эга. Абу Ҳурайра р.а.дан ривоят қилинади: Набий с.а.в.: “Қачон эр ўз хотинини тўшагига чақирса-ю, у келишдан бош тортса, фаришталар тонг отгунча уни лаънатлаб чиқурлар”,-дедилар. Зотан оила қуриб, эр-хотин бўлиб яшашнинг асосий имтиёзларидан бири ҳам шу. Эрдир, аёлдир хоҳлаган вақтида ўзининг жуфти ҳалоли билан, оила доирасида, шаръий никоҳда, ҳалол пок йўл билан жинсий эҳтиёжларини қондириш имконига эгадир.\nУмар ибн Хаттоб р.а. халифалик даврларида, кечаси бировга билдирмасдан, шаҳарни айланиб, одамларнинг холидан хабар олиб юрар эдилар. Кунлардан бир кун бир ховлида аёл кишининг ҳижрон ҳақида байт айтаётганини эшитиб қоладилар. Суриштирсалар, у аёлнинг эри ҳарбий истеҳкомга кетган экан. Ҳазрати Умар одам юбориб, Ҳафса онамиздан: “аёл киши эрсиз қанча сабр қила олади?” деб сўратибдилар. У киши: “Турт ой”,-деб жавоб берибдилар. Шундан кейин ҳазрати Умар аскарликда ҳеч кимни тўрт ойдан кўп ушлаб турмасликка фармон берган эканлар. Ҳозирги пайтда айрим кишиларнинг ишлаб пул топиш мақсадида, чет давлатларда, оиласини ташлаб ойлаб, ҳаттоки йиллаб юришлари оилаларнинг бузилишига сабаб бўлмоқда.\nОилавий ҳаётнинг ўзига яраша муқддаслиги, ҳурмати ва иззати бор. Албатта, эр-хотинлар, ўзларига яраша, биров билиши мумкин бўлмаган сирларга соҳиб бўдадилар. Энди мазкур сирларни бошқаларга фош қилмаслик ҳам эрнинг, ҳам хотиннинг ўз жуфти ҳалолидаги ҳаққидир ҳамда эр-хотиннинг бир-бирларига нисбатан мажбуриятларидир.\n-Ота-оналарга яхшилик ва қариндошларга силаи раҳм қилиш.\nМуқаддас ҳисобланган никоҳ робитаси шарофатидан эр-хотиннинг ҳар бирининг ота-онаси ва қариндошлари иккинчисига ҳам ота-она ва қариндошларга айланади. Шу боис қайнота ва қайнонага яхшилик қилиш эр учун ҳам, хотин учун ҳам худди ўз ота-онасига яхшилик қилишдек бурчга айланади. Хотинларнинг қариндошларига силаи раҳм қилиш эрга қанчалик лозим бўлса, эрнинг қариндошларига силаи раҳм қлиш ҳам хотинга шунчалик лозим бўлади.\nУшбу санаб ўтганларимиз оилада эр-хотинларнинг бирдек амал қилишлари лозим бўлган ҳақ-ҳуқуқ ва мажбуриятларидир. Ҳар бир эр-хотин ушбу кўрсатмаларга амал қиладиган бўлишса оилалари тинч, ҳаётлари осуда, хотиржамликда, бир-бирларига бўлган меҳр-мухаббатлари зиёда бўлади. Демак оилаларимиз мустаҳкам экан, жамиятимиз тараққиёти ҳар бир сохада ривожланишда давом этади.\nГурлан тумани “Шайх Жалоладдин Гургоний бобо масжиди имоми\nPrevious Post:КУФР ВА ШИРКНИНГ ЯНГИЧА КЎРИНИШЛАРИ\nNext Post:ФИТНАЛАРГА АЛДАНИБ КОЛМАНГ


2000 га яқин Ҳукумат қарорлари ўз кучини йўқотди. Уларни бекор қилишнинг фуқаролар ҳаёти ва тадбиркорлар фаолиятидаги аҳамияти - Zamin.uz\n2000 га яқин Ҳукумат қарорлари ўз кучини йўқотди. Уларни бекор қилишнинг фуқаролар ҳаёти ва тадбиркорлар фаолиятидаги аҳамияти\nҚонуности ҳужжатларнинг кўплиги қонунчиликдаги такрорланишларга, тафовут ва чалкашликларга сабаб бўлмоқда. Бу эса ўз навбатида ҳуқуқни қўллаш амалиётини мураккаблаштиради, улардан фойдаланишда ноқулайликлар келтириб чиқаради. Чунки бир масалани тушуниш учун юзлаб ҳужжатларни кўриб чиқишга тўғри келади.\n16-02-2021, 14:37, Жамият\n25-09-2020, 12:28, Жамият\nФуқароларнинг виждон эркинлиги кафолатлари янада мустаҳкамланмоқда\n22-08-2020, 11:15, Жамият\n11-11-2019, 14:30, Жамият\n8-06-2019, 12:30, Жамият


21:25 / 21.12.2018 | М.Ш | 7389\nАссалому алайкум! Ҳозирги кунда телеграммда кўплаб савдо сотиқ группалари бор. Ва улар ўз группаларига инсонларни жалб қилиш учун ақлга сиғмайдиган нархларда скидкалар деб реклама беришади. Шу реклама орқали группага кирсангиз у арзон нархлардан асар хам йўқ. Ёки тугади деб ёзиб қўйишади. Бир кун танишимда хам шундай реклама кўрганимда бу маркетингни бир йўли деди. Асли бу нархда сотилмайди деди. Ўшандан бери шундай реклама кўрсам личкаларига кириб нотўғри эканини, агарда бор бўлиб тугаган бўлса рекламани олиб ташланг деб ёзиб юбораман. Албатта мени гапимдан хаммани ғазаби қўзғаб хасадкорликда айблашади. Нохақликка чидолмайман. Ман уларга ёзиб хато қиляпманми? Жавоб учун олдиндан раҳмат.\n- Ва алайкум ассалом! Агар ҳолат худди сиз айтгандек бўлса сиз тўғри иш қиляпсиз. Савдода ёлғон гапириш жоиз эмас.


“Миллий тикланиш” партияси диний таълимни кенгайтиришга қарши чиқди – Кушербоев | Qalampir.uz\n“Миллий тикланиш” партияси диний таълимни кенгайтиришга қарши чиқди – Кушербоев\nЖамият\t06 Май 16:02 16648\nОлий Мажлис Қонунчилик палатаси депутати, ЎзЛиДеп фракцияси аъзоси Расул Кушербоев “Миллий тикланиш” партиясининг чиқишларини фитна қўзғашга ўхшаш ҳаракатларига қиёслаб, партия вакилларининг “Виждон эркинлиги ва диний ташкилотлар тўғрисида”ги қонунни янги таҳрирда қабул қилиш жараёнида диний таълим муассасасида таълимни кенгайтириш масаласига қарши чиққанини маълум қилди.\n“Сўнгги вақтлар “Миллий тикланиш” партияси миллат тақдири, тарбия, билим деган гапларни бот-бот такрорламоқда. Агар ростдан ҳам шундай бўлса, нима учун куни кеча минглаб, керак бўлса, миллионлаб юртдошларимиз кўз тикиб турган “Виждон эркинлиги ва диний ташкилотлар тўғрисида”ги қонунни янги таҳрирда қабул қилиш жараёнида айнан “Миллий тикланиш” партияси вакиллари диний таълим муассасасида таълимни кенгайтириш масаласига қарши чиқди? Диний билим, шу жумладан, муқаддас Ислом дини ҳақида таълим олиш фақат диний соҳа ходимлари учун эмас, аҳоли, шу жумладан, ота- оналар учун ҳам эркин бўлиши зарурлигини таъкидлаган Дониёр Ғаниев ва мени нима учун қўллаб-қувватлашмади? Аксинча, улар буни терроризм, радикализм билан боғлади, юртдошларимизга бу масалада ишонишга эрта, деган қараш билан диний таълимда эркинлик берилишига қарши чиқди, фақат диний идора ходимлари учун диний таълим олиш мумкин, деган эскирган қолипни ёқлади.\nУшбу позициянгиздан кейин ҳам Сизларни ким деб аташимиз керак, “Миллий тикланиш”ми ёки? Мен атайин мақоладаги айрим чалкашлик ва оддий саводхонлик масаласидаги қўпол хатоликларга ҳам кўз юмдим.\nЎйлайманки, “Миллий тикланиш”нинг мендан бошқа ташвиши, муаммолари ҳам кўп ва яхшиси, бизни тинч қўйиб, ҳар хил фитна, ғийбатлар билан эмас, партия олдида турган жиддийроқ ишлари билан шуғулланишсин?” деб ёзади депутат.\nРасул Кушербоев охирги вақтлар “Миллий тикланиш” партиясининг чиқишларига эътибор қилмасликка уринаётганини таъкидлади.\n“Тўғриси, охирги вақтлар “Миллий тикланиш” партиясининг чиқишларига эътибор қилмасликка уриняпман. Чунки улар негадир муаммоларни сунъий яратиш, одамларни уриштириш, низо чиқариш, оддий айтганда, фитна қўзғашга ўхшаш ҳаракатлар қилаётганга ўхшайди. Балки адашгандирман, бироқ бу сўнгги пайтлардаги шахсий кузатувларим.\nШу боис ҳар бир иши, чиқишига эътибор қилаверсам, мен ҳам айирмачига айланиб қоламан. Мен эса ўзбек, қирғиз, тожик, рус, корейс, татар, қозоқ, уйғур ва бошқа дўстларим, қадрдонларим билан “Сен ариқнинг у томонида экансан”, деб уришишни истамайман”, деб ёзади Кушербоев.\nШунингдек, депутат “Миллий тикланиш” “Жаноб Либераллар, сукут аломати ризоми?” сарлавҳали мақолада Расул Кушербоев, Дониёр Ғаниев ва Ўзбекистон Либерал лемократик партияни тадбиркорларга сунъий равишда ёмон кўрсатишга уринганини қайд этди.\n“Бироқ ушбу партия нашрининг 5 май 15-сонида жимжимадор қилиб ишланган коллаж остида босилган “Жаноб Либераллар, сукут аломати ризоми?” сарлавҳали мақолада негадир яна сунъий равишда тадбиркорларга мен, Дониёр Ғаниев ва биз аъзо бўлган партияни ёмон кўрсатишга уринишибди. Бунақа “бозорбоп” чиқиш учун энг муносиб жавоб аслида эътибор бермаслик эди. Лекин андишанинг оти ҳам қўрқоқмас, индамасак бўлмаслигини тушундик.\n“Миллий тикланиш” партияси газетаси баҳонасида уларга бир нарсани эслатиб ўтмоқчиман: О‘zLiDeP фракциясидаги ҳар бир депутат алоҳида индивидуал шахс ва ҳар бирининг ўз мустақил фикри бор. Фикрлар доим ҳам бир жойдан чиқмаслиги мумкин. Чунки либераллик, аввало, эркинлик ва янгиликка интилиш дегани.\nҲаммани бирдек, бир қолипда фикрлашга ўргатиш ва айттириш собиқ иттифоқ мафкурасига хос иш. Бу мафкура кўпроқ “Миллий тикланиш”га ёққан кўринади. Ёқса, марҳамат, ворислик қилаверинг, бироқ бизни тинч қўйинг!\nЯна бир гап. Мақолада иддао қилинган мавзу, яъни кўчалардаги реклама масаласида мен ўз фикримни айтдим: ёқадими-йўқми, буниси қизиқмас. Йўллар, аввало, ҳайдовчи ва йўловчига қулай бўлишини истайман, йўл реклама майдони ёки бозор эмас. Йўл, бу ўз номи билан йўл ахир. Йўл бўйларига ҳар қандай бўлар-бўлмас реклама воситалари қўйилишига шахсан мен қаршиман. Бу гапим ёқмаса ёқмас, бироқ сунъийлик қилиб, ёқмаган гапни ёқди, деб айтолмайман-ку! Хуллас, реклама қилишга йўлдан бошқа жой топиш керак”, деб ёзади у.\nЭслатиб ўтамиз, жорий йилнинг 27 апрель куни Олий Мажлис Қонунчилик палатасининг ялпи мажлисида “Миллий тикланиш” демократик партияси раиси Алишер Қодиров ва Либерал-демократик партия фракцияси аъзоси Расул Кушербоев ўртасида давлат ҳокимияти органларини ноқонуний қурилишларни бузиш бўйича қарорларини судга беришда давлат божини тўлаш ёки тўламаслик тўғрисида тортишув юз берганди.\nАлишер Қодиров ушбу тортишувни “жуда ҳам нормал ҳолат”, дея баҳолаганди.\nРасул Кушербоев Алишер Қодиров Миллий тикланиш\n20 Октябрь 09:08 29689\n18 Октябрь 17:40 25864\n20 Октябрь 08:58 23384\n18 Октябрь 12:26 18781\n19 Октябрь 13:02 18281


05 март 2021, Тошкент вақти: 16:26\nЎзбекистон бош вазири Абдулла Арипов (ўнгда) қирғизистонлик ҳамкасби Сапар Исаков билан.\nЎзбекистон ва Қирғизистон расмийлари ўзбек чегарачиси томонидан қирғиз фуқароси отиб ўлдирилгани воқеасини 9 апрель куни муҳокама қилади. Бу ҳақда Вазирлар Маҳкамаси матбуот хизмати хабар қилди.\nРасмий маълумотда айтилишича, икки давлат бош вазирлари Абдулла Арипов ва Сапар Исаков 8 апрель куни телефон орқали бу воқеани ўзаро муҳокама қилганлар. Суҳбат давомида томонлар 9 апрель куни икки давлат чегара хизматлари ҳамда бошқа мутасадди маҳкамалар раҳбарлари даражасида учрашув ўтказишга келишиб олган.\n“Қўшма ишчи гуруҳи ҳодисани батафсил ўрганиб, яқин вақтлар ичида натижаларини маълум қилади”, дейилади хабарда.\nЎзбекистон Давлат хавфсизлик хизмати Чегара қўшинлари матбуот хизмати қирғизистонлик чегарани бузгани учун ўқ отилганини билдирган.


Миннат - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЯнги киши бурун қоқди. Инқиллаб-синқиллаган бўлди. Бир зумдан сўнг дағал овозда:\n-Тур, чироқни ёқ!-деди.\nБиронтадан сас чиқмади. Ўрнимдан туриб, чироқни ёқдим. Чол туриб ўтирди. Юзига қарадим - ярим юмилган, чуқур кўзлари мушукнинг думини эслатувчи қалин киприклари тагида базўр кўринарди. Тартибга келтирилмаган соч-соқоли, озғин, чўзинчоқ юзи, эгилган елкаси-ю қотма гавдаси, ёвқараш қилиб тикилишлари негадир менга гоҳ бойўғлини, гоҳ қарғани эслатарди. Бир лаҳзалик салобатли ўтиришдан кейин қовоғини эриниброқ кўтариб менга қаради-да, дағал овоз-ла сўради:\n-Ейдиган нима бор?!\nҚанақа жавоб қайтаришни билмай, елка қисдим. Бобойнинг қовоғи янада ваҳималироқ осилди. Энди кескин талаб қилди:\n-Мен сенга ейдиган нима бор, деяпман?!\n-Ейман десангиз, нон, олма-анор бор. Чой дамлашим мумкин.\n-Нон, чой-а,-чол жаҳл аралаш ўрнидан турди,-биласанми-қаймоқ ейман, қаймоқ топ! Фронтовик одамман, келиб-келиб куним чойга қолдими?! Ер юзини пошисдан тозалаган одамга эътибор шуми? У эмас-бу эмас, ўртадан диёнат кўтарилган! Диёнат йўғ-е, диёнат йў-ўқ!\nҲамхоналаримга қарадим. Ашурмат бобо ғазабга келгану тишини тишига босиб жим тургандай эди. Қараганим далда бўлди шекилли, тилга кирди:\n-Нима, отамнинг уйига келдим, деб ўйлаяпсизми? Оғайни, бу ерни касалхона дейди, касалхона!\n-Бу ерни касалхона деса, бизни фронтовик, дейди. Билдингизми?! Қаймоқ бўлмаса, товуқ шўрва олиб келинглар. Мен шўрва ичаман, шўрва!!! Қорин оч! Уйда кунига камида тўрт мартадан овқат еб юрган одамман.\nАшурмат бобо ўрнидан туриб чироқни ўчирди-ю ўрнига чўзилди. "Фронтовик" чол яна бурун қоқди, одамни ижирғантирадиган даражада томоқ қирди. Сўнгра нималар деб ғудранди, кимларнидир ҳақорат қилди. "Фронтовик"ларга эътибор йўқлигидан зорланди. Бир зум жим қолгач, ялинганнамо оҳангда овоз чиқарди:\n-Ҳой бола, ноним бор, дегандинг-ку, биттасини берақол.\nҚани яна нима деркин, деган мақсадда ўзимни эшитмаганга олиб, жим ётавердим. Чол яна овоз чиқарди:\n-Нонни одамлар молига бериб ётган бир замонда очдан ўламанми-а? Ҳо-ой, халойиқ, ақаллан бир бурдагина нон?!\nДаҳлиздаги чироқ шуъласида нимқоронғи бўлиб турган хонага кўз югуртирдим. Чоллар ўрнидан туриб ўтиришибди. "Фронтовик" бобо эса, икки қўлини ҳам боши остига қўйганича чалқанча ётибди. Битта нон олдиму "фронтовик"нинг ёнига бордим. Оёқ шарпасини эшитди, шекилли, хиёл бош кўтариб қаради ва қўлимдаги нонни кўриб, ўмровидан жой кўрсатди: "Қўй"\nИзимга бурилаётган эдим, чол хитоб қилди:\n-Энди чой қўй! Овқатниям исит. Тавба, овқат-овқат, дея додлаб ётибман, бу эса, нон кўтариб кепти-я! Қизиқ бола экансан-ку, қоқ нон томоқдан ўтармиди?\nАшурмат бобо ҳассасини олиб, асабий ҳолда полга бир-икки марта урди-да деди:\n-Ҳо-ой, аҳмоқ чол! Ётсанг тинч ёт, итлигингни йиғиштирмасанг, шу билан бошингга соламан!\nЭнди чолнинг овози тинган. "Шунисига ҳам шукур",-дегандай чалпиллатиб нон кавшарди. У ёш болачадай шошилиб-шошилиб нон чайнар, ора-сирада хўрсиниб-хўрсиниб ҳам қўярди. Бир зумдан сўнг хуррак ота бошлади. Ўрнимдан туриб, разм солдим: ҳамон чалқанча ётибди, икки қўлиям боши остида, ўмровида бир парча нон, икки тизза қуённинг қулоғидай тик кўтарилган-баҳузур уйқуга кетганди…\nЧол нимаси биландир менга танишдек туюла бошлади. Аммо ўйлаб ўйимга етолмасдим. Шу пайт чол ҳам кўзларини очди. Уни қаерда кўрганман? Ёки у ҳақда бирон кишидан эшитганмидим? Ҳа, ҳа топдим. Эшитганман. Ўрта қишлоқдан урушда бўлмагану "фронтовикман", деб иш битиришга уриниб юрадиган бир киши ҳақида гапиришган эди. Шу эсимга тушиб сўрадим:\n-Мабодо, Ўрта қишлоқдан эмасмисиз?\n-Во-о, кўрдиларингми?-чол мақтаниброқ хонадагиларнинг ҳар бирига назар ташлаб чиқди. -Қанақа одам эканлигимни билдиларингми? Мана, етти ёт бегоналар ҳам қаердан эканлигимни билишади. Биз геройда, герой!\nБу гапга хонадагиларнинг жавоби ижирғаниш бўлди.\n… Эрталаб чой дамлаб стол атрофига тўпланганимизда ҳеч қанақа илтифотни кутиб ҳам ўтирмасдан қай биримизга келтирилган асалдан бўшаган стаканни тумбочка устидан олди-ю, келиб ёнимизга ўтирди-да, менга буюрди: - "Қуй". Ҳали чойни қуйиб улгурмагандим, нон синдириб, асалга ботирди. Сўнгра, гўё олдиндан тайинлаб қўйгандек "овқат қани?!" - деди. Ҳар бир гапни қаҳр билан – ниқтаб-ниқтаб гапирарди. Уруш қатнашчиси эканлигини эса, ҳар икки гапнинг бирида эслатиб турарди.\nШу зайлда кун ўтказавердик… Чол "фронтовик"лигини тинмай пеша қилаверди, пеша қилаверди…\n-Ҳой, оғайни,-деди бирида Ашурмат бобо, ўша урушда биз ҳам бўлганмиз. Шунақа ортиқча гапни кам қил-у, дастурхонимизга нима тушса, четидан еб ўтиравер. Аҳмоқона гапни давом эттираверсанг, оқибати яхшиликка олиб бормайди. Келиб-келиб Ватанга миннат қилаяпсан-а, бу - яхшимас!\n-Сен мени ким деб ўйлаяпсан, - чол қизишди, - немисни пачка-пачкаси билан қирганман. Бир юзу йигирма битта орден-медалим бор, геройман, ҳим-м, герой!\n-Менда ҳам ўша орден-медалдан бир тугуни бор,-деди Ашурмат бобо рўмолчага тугиб қўйилган орден-медалларни кўрсатиб,-ўғилга тайинлагандим, эрталаб келтириб берди.\nНотайин орден-медалларингни яна пеш қилаверсанг, шу билан уриб бошингни майдалайман!\nЧол гуноҳ иш қилиб қўйиб, ёши катта одамдан дашном эшитаётган болача мисол бошини қуйи эгганича маъюс тортиб қолди. Бир зумдан сўнг дастурхон атрофидагилардан бирининг қистови билан стакандаги совиб қолган чойни бир сипқоришда ичди-ю, жойига ўтиб ётди.\nТун яримлаганда, у қўққисдан яна тилга кирди:\n-Ҳо-ой, аҳли мусулмон? Ким уйғоқ? Мен овқат ейишим керак, овқат! Пошисди уйигача суриб борган одамни бир бурда нонга олишмайди-я! Овқат!... Ф-фу, анаву фронтовикмиш-а, шу гапи ёлғон! Рост бўлса, тарафимни оларди-да. Ким билади, қайси мўлтоними?!\nШу дам Ашурмат бобо ётган ўриндиқ ғичирлади, халтачадаги орден-медалларнинг шалдир-шулдири эшитилди. Сўнгра ўриндиқ қаттиқ силкинди. Назаримда, орден-медаллар солинган халта ҳавода қай бир бурчак томон учиб ўтгандай бўлди ва аввалига "шарқ" этган овоз, сўнгра "фронтовик" чолнинг ўкириги эшитилди. Чироқни ёқдимда, чолга қарадим: кафтлари юзига босилгану панжалари орасидан қон сизиб чиқяпти ва соқоли учидан яккам-дуккам ўмровига томяпти. Ашурмат бобога кечки овқатга ўтириш арафасида ўғли келтириб берган нишонлар халтаси ўриндиқ устида ётарди. Илкис халта соҳибига қарадим: лаб тишлаб, кўз юмганича елкани деворга тираб ўтирар, негадир юзи кўкимтир рангга кириб қолгандай эди…\nБугун: 05-08-2020 15:19:43


ФИФА Бундеслига юлдузини мавсум охирига қадар футболдан четлатди\n23:35 / 02.02.2017\n«Байер» футболчиси Ҳоқон Чалхонўғли ФИФА томонидан жазоланди. Спорт арбитраж суди қарорига кўра ушбу футболчи 4 ой муддатга дисквалификация қилинган ва энди мавсум охирига қадар футбол ўйнай олмайди. Шунингдек, унга 100 минг евро миқдорида жарима қўлланган.\nФИФА ва CAS турк футболчисини 6 йил олдин, 2011 йилда «Карлсруэ» жамоаси аъзоси эканида шартнома мажбуриятларни бажармаганликда айбдор деб топган. Ўшанда у «Трабзонспор» билан шартнома тузган, аммо янги мавсум арафасида «Карлсруэ» билан шартномани узайтирган, кейин эса «Ҳамбург»га ўтиб кетган. Чалхонўғли 2014 йилнинг ёзида 14,5 млн евро эвазига «Ҳамбург»дан «Байер» сафига трансфер қилинган.\n22 ёшли бу футболчи жорий мавсумда 22 учрашувда майдонга тушган, 7 гол уриб, шунча голга ассистентлик қилганди. У Туркия терма жамоаси сафида 26 учрашув ўтказиб, 8 голга муаллиф бўлган.\nҲайнкеснинг илк ўйинида "Бавария" йирик ҳисобда зафар қучди


"Лестер" АПЛ чемпиони бўлса 135 млн доллар олади\n07:19 / 01.05.2016\n"Лестер Сити" Англия Премьер-лигасида чемпионликни қўлга киритса, теленамойишларга ҳуқуқни сотишдан 93 млн фунт стерлинг (135,8 млн доллар) ишлаб олади. Бу ҳақда Mirror нашри хабар бермоқда.\nАПЛнинг ҳар бир клуби ўз ўйинларига теленамойишларга ҳуқуқни сотишдан ўртача тахминан 54 млн фунт стерлинг (78,9 млн доллар) олади. Якуний қиймат жамоанинг мусобақа жадвалидаги ўрни ва унинг иштирокида жонли эфирда кўрсатилган ўйинларнинг сонига боғлиқ бўлади.\nЎтган мавсум натижаларига кўра "тулкилар" чемпионатда 14-ўринни эгаллашганди ва 72 млн фунт стерлинг (105,2 млн доллар) олишган. Жорий мавсум бўйича бу қийматнинг ошиши Клаудио Раньери шогирдларининг чемпионлик унвонини қўлга кирита олишларига боғлиқ бўлади. Бундан ташқари, клуб Чемпионлар Лигасига чиқа олгани учун ҳам йирик мукофот пули олади.\n"Лестер" чемпионатнинг 35-туридан кейин 76 очко билан пешқадамлик қилмоқда. "Тулкилар" 36-турда "Манчестер Юнайтед"га қарши учрашувда чемпионликни муддатдан аввал расмийлаштиришлари мумкин. Бунинг учун улар "МЮ"ни ютишлари керак бўлади.\nУчрашув бугун, 1 майда "МЮ"нинг уй майдони "Олд Траффорд"да бўлиб ўтади ва Тошкент вақти билан 18:05 да бошланади.


Туркия экс-президенти Абдуллоҳ Гул ҳам Абдураҳим Пўлатнинг йўлига ўтмоқда - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n08:43 - Туркия экс-президенти Абдуллоҳ Гул ҳам Абдураҳим Пўлатнинг йўлига ўтмоқда\n14 август куни Туркияда лидери Президент Ражаб Эрдўғон бўлган исломчиларнинг Адолат ва Тараққиёт Партияси ўзининг 16 йиллигини пойтахт Анқарадаги парклардан бирида СССР коммунистлариникидан қолишмайдиган ўта ҳашаматли байрам маросими билан нишонлади. Табиий, байрамнинг марказида доҳий Ражаб Эрдўғон турарди.\nБу байрам билан боғлиқ бўлган қизиқ хабарларда бири – Ражаб Эрдўғоннинг шахсий таклифига қарамасдан партиянинг асосчиларидан, экс-президент Абдуллоҳ Гул (расмда) қандайдир баҳоналар кўрсатиб, байрам маросимида қатнашмаганидир. Бу ҳам етмагандек, у ўз табрикномасида партия ўзининг қурилиш вақтида эълон қилинган қадриятларга қайтиши кераклигини урғулабди. Бу хабар “Жумҳурият” газетасида берилган.\nУ ўз табрикномасида 16 йил ичида партиянинг қилган ишларини олқишлаган, ўтган йилги давлат тўнтаришига уринишни қоралаган ва шу билан бир қаторда танқидий огоҳлантиришлар беришдан ҳам тортинмаган. Мана унинг табрикномасидаги калит жумла: “Адолат ва Тикланиш Партияси ўз қурилиш йилларидаги қадриятлар ва сиёсатга қайтиб, ўз қадриятларини универсал демократик критерийлар доирасида таҳлил қилиши ва шу йўлда давом этиши керак.”\n“Бирлик” Партиси лидери Абдураҳим Пўлат шок терапияси усуллари билан Ражаб Эрдўғон ва унинг Адолат ва Тараққиёт Партияси улуғ Отатурк яратган дунёвий/секуляр Туркияни қайтадан исломлаштириш ва ўрта асрларга судраш йўлига тушганлари, Турк Дунёси тушунчасини ҳам йўқ қилаётганлари ҳақида гапирмоқда. У ўз фикрларини шу йил 15 апрель ойида Туркияни яккаҳокимлик давлатига айлантириш бўйича ўтказилган референдум олдидан турк халқига ёзган чақириғида ҳам айтган ва бу чақириқни Туркия Президентининг саройига ҳам жўнатган эди. Абдуллоҳ Гул айнан шу фикрларни ўта нозик тилли, ҳамма ҳам даҳол тушунолдмайдиган имо-ишоралар билан қайтармоқда, холос.\nКўрамиз, Ражаб Эрдўғон ўзининг узоқ йиллардан бери сафдоши бўлган Абдуллоҳ Гулнинг огоҳлантиришларига қанчалик қулоқ солади.\nАммо, бир нарса маълумки, Ражаб Эрдўғон ва унинг атрофидаги ислом фанатикларини фақат Абдураҳим Пўлат ва Абдуллоҳ Гул бу йўлдан қайтаролмйдилар. Турк Дунёси лидерлари бу чақириқларга қўшилишлари ва Ражаб Эрдўғоннинг Туркияни исломлаштириш учун қилаётган ҳаракатларини қўллаб-қувватламасликларини очиқча эълон қилишлари керак.


Руслан Чагаев бугун яна рингга тушади\n22 октябр 2021, Тошкент вақти: 14:00\nЧагаев ҳар гал рингда ўзбек спорти шарафини ҳимоя қилмоқда.\nБугун Германиянинг Ҳамбург шаҳрида WBA версияси бўйича экс-чемпион Руслан Чагаев америкалик боксчи Тревис Уокер билан рингга тушади. Мазкур жанг ғолиби WBA тоифасидаги жорий чемпион Дэвид Хэйга қарши рингга тушиш имконини қўлга киритади.\n18 ноябр куни жанг олдидан боксчилар вазни ўлчанганда Руслан Чагаевнинг 105¸2 килограм¸ рақибиУокернинг эса¸ роппа-роса 100 килограм экани аниқланди.\nМатбуот хабарларига кўра¸ бугунги жангда Чагаевнинг қўли баланд келиши кутилмоқда.\nЖорий йилнинг 22 май куни айни Ҳамбург шаҳрида ўтказилган жангда Руслан Чагаев австралиялик рақиби Кали Миҳанни мағлуб қилган ва WBA бўйича чемпионликка даъвогарлик ҳуқуқини қўлга киритган эди.\nАсли андижонлик Руслан Чагаев кўпдан Германияда истиқомат қилмоқда¸ аммо ҳар бир жангга Ўзбекистон байроғи остида тушмоқда.


МАҚСАДИ БУЮК ИНСОННИНГ ҲАРАКАТИ ҲАМ САЛМОҚЛИ БЎЛАДИ - AUZ.UZ\nМАҚСАДИ БУЮК ИНСОННИНГ ҲАРАКАТИ ҲАМ САЛМОҚЛИ БЎЛАДИ\nХалқни рози қилиш тамойили ҳар бир депутат зиммасига катта вазифаларни белгилаб берди. Одамлар ўзи сайлаган вакилни, аввало, ҳар соҳада ибрат бўла оладиган киши сифатида кўришни хоҳлайди. Демак, “мен ишончга қай даражада сазоворман,” деган савол остидаги талабга жавоб бериш депутатни ҳар лаҳза хушёрликка чорлаб туриши шарт.\n–Дориломон замонда яшаяпмиз, – дейди халқ депутатлариҚўрғонтепа тумани кенгаши депутати Муҳаббатхон Йўлдошева. – Тадбиркорликка қўл урган ҳар қандай инсонга меҳнатининг қадри, роҳату фароғатини кўриш учун бирозгина ҳаракат кифоя. Давлат томонидан берилаётган имтиёзу имкониятлар, қўллов ҳамда рағбат билан оёққа туриб, фаровон турмуш кечираётган, шунинг баробарида юрт ва жамият тараққиётига муносиб ҳисса қўшаётган инсонлар сафи кенгайиб бормоқда.\nМуҳаббатхон 2009 йилда фаолиятини иккита тикув машинаси билан бошлаб, чеварликка ҳавасманд ўн нафар кишлоқдош қизни шогирдликка олиб, уларга тикиш сирларини ўргатди. Устоз-шогирдлар маҳалладошларининг эҳтиёжларидан келиб чиқиб, турли-туман либослар тайёрлаб эътиборга тушишди.\n– Мен тайёрлаган маҳсулотга талаб ҳамиша юқори бўлиши керак, деган мақсадда изланганларим эсимда, – дейди суҳбатдошимиз. – Мавжуд имкониятлар самараси ўлароқ, корхонамизда катта ўзгаришлар юз берди. “Агробанк”нинг туман бўлимидан олинган 180 миллион сўм кредит ҳисобига хориждан ўттизта замонавий тикув дастгоҳи келтирдик. Корхона фаолияти кенгайди, тайёрланаётган трикотаж маҳсулотлари тури ва ишлаб чиқариш ҳажми ошди.\nИш сифати юксалгач, ўз-ўзидан файзу барака ёғилаверар экан. Бунинг учун эса раҳбар қўл остидаги ходимларга мунтазам эътибор қилиши, меҳнатига яраша рағбатлантириши, уларнинг ижтимоий ҳимоясини назардан қочирмаслиги даркор. Шунингдек, ишчиларнинг малака ва тажриба ошириб боришларига ҳам шарт-шароит яратиб берилиши зарур. Муҳаббат Йўлдошева фаолиятида мана шу уч жиҳатни уйғунлаштиришга эриша олди. Замонавий дастгоҳлар билан таьминланган корхонада ходимлар қўл-оёғи билан бирга тафаккурни баравар ишлатишга ўргандилар. “Учирма” бўлиб, мустақил равишда тадбиркорликнинг этагини тутган ёшлар ҳам талайгина.\n– Бизнес остонасида иккиланиб турганларга босиб ўтган йўлимизни мисол қилиб келтираман, – дейдии опа. – Эринмасдан соҳанинг пасту баландини тушунтираман. Чўчимаслик керак. Аввало, қайсидир маънода таваккалчилик зарур. Лекин етти ўлчаб, бир кесадиган жиҳатлар ҳам анчагина. Ҳозир эркин фаолият учун афзаллик талайгина. “Yoshlar – kelajagimiz” давлат дастури асосида кредит олиб, йўлини топиб олганлар анча.\nАндижонлик аёлларнинг қонида ишбилармонлик, яхши маънода янгиликка ўчлик бор. Вилоятимиздаги йирик тадбиркорлик субъектларини бошқариб келаётган дугоналарим билан мулоқотларда бизнес борасидаги билимларимизни ўртоқлашамиз. «Ўзимиздан ортиб, халққа нима беряпмиз?»деган ўй ҳар куни бизни безовта қилиб туради. Юрган йўлимизни, босган изимизни оқлаб яшашимиз керак. Мен иқтисодиётимиз ривожига тадбиркорлар қўшаётган ҳиссаларни аниқ-тиниқ ҳис қиламан. Ўзимдан қиёс: меҳнатимиз туфайли эришаётган йиллик даромаднинг соф фойдасидан барча баҳраманд бўлсин, дейман. Қишлоғимиздаги кам таъминланганхонадонларга,махсус мактаб-интернатгаҳомийлик қиламиз.«Мурувват уйи»даги ногирон аёллар ҳузурида бўлганимизда кимнингдир дилига ёруғлик олиб кира олганимиздан кўнглимиз равшан тортади.\nПандемия шароитида оилаларга соғлом турмуш тарзини тарғиб қилиш, уларга амалий кўмак бериш мақсадида туман ҳокимлиги, Давлат хизматлари агентлиги бўлими ташаббуси билан ташкил этилган “Меҳр гулининг ифори - Аёл” икки босқичли акциясида фаол иштирок этдик. Туманнинг Деҳқончек, Чимён, Савай каби ўнлаб қишлоқларида бўлиб, аёллар турмуш тарзи билан яқиндан танишдик. Уларнинг муаммоларини тингладик, ечимини биргалашиб қидирдик.\nКузатувларим давомида бандлик масала кўп нарсанинг ечими эканлигини англадим. Раҳбар сифатида иш ўринлариниянада кўпайтиришни дастуриламал қилиб олганман. Даромадларимиз эвазига кичик цех очиб, эл дастурхонига нон маҳсулотлари етказиб беришни йўлга қўйдик. Ўн нафар йигит-қкиз ишли бўлди. Экспорт салоҳияти кундан-кун равнақ топаётган корхонамизни кенгайтириш зарур. Маҳсулотларнинг янги моделларини яратиш, тизимни ривожлантиришга ҳисса қўшувчи инновацион лойиҳалар устида ишлаётган ёшларни қўллаб-қувватлашга ҳамиша тайёрмиз.\nАлбатта, ҳар бир инсон эришган ютуқ ва муваффақиятларга, уни тушуниб, қўллаб-қувватловчи яқинлари катта туртки беришади. Муҳаббатхон Йўлдошевани бу борада турмуш ўртоғи Маъруфжон ака ҳамиша қўллаб-қувватлайди. Аҳил оилада камолга етган фарзандлар – Жавлонбек ҳамда Шаҳнозахонлар ҳам ўзларининг йўлларини топиб, эл корига ярайдиган инсон бўлиб етишдилар. Опанинг тадбиркор сифатидаги ютуқлари, мамлакат тараққиётига қўшаётган озми-кўп ҳиссаси алоҳида эътироф этилиб, Президентимиз Фармони билан «Дўстлик» ордени билан мукофотланган. Зеро, мақсадларии буюк инсонларнинг ҳаракатлари ҳам салмоқли бўлади, деганларининг исботи бу.\nГулжаҳон ЖАББОРОВА тайёрлади.


27 апрель куни мамлакатимизга кучли шамол оқимининг кириб келиши оқибатида қатор ҳудудларда, айниқса Бухоро вилояти электр таъминотида аварияли узилиш ҳолатлари кузатилди. Табиий офат электр тармоқларига жиддий шикаст етказди.\nТалафотларни тез фурсатларда тўла бартараф этиш мақсадида «Ҳудудий электр тармоқлари» АЖ ҳамда «Бухоро ҳудудий электр тармоқлари корхонаси» АЖ томонидан барча ресурслар ишга солиниб, зудлик билан таъмирлаш, тиклаш ишларига киришилди.\nАйни вақтда вилоятнинг жиддий талафот кўрган Олот ва Қоракўл туманларидан ташқари барча туман, шаҳар ҳудудларидаги талафотлар тўла бартараф этилиб, истеъмолчиларнинг электр энергияси таъминоти тикланган. Олот ҳамда Қоракўл туманларида ҳал этилиши керак бўлган талайгина ишлар мавжуд. Бироқ бу халқ тили билан айтганда «светчи»ларни асло чўчитаётгани йўқ.\nХодимларимиз бирдамлик, дадиллик, шижоат, матонат ва мардлик каби фазилатларни намоён килган ҳолда тинимсиз равишда меҳнат олиб бормоқдалар. Ҳозирда Олот тумани бўйича 500дан зиёд янги темир бетон таянчлар ўрнатилиб, ҳаво линиялари янгиланиб, 168та трансформатор пунктлари таъмирланди ва яроқсизлари ўрнига янгилари ўрнатилиб, 8 992та хонадоннинг электр таъминоти тикланди.\nҚоракўл тумани бўйича 400га яқин янги темир бетон таянчлар ўрнатилди. Ҳаво линиялари янгиланиб, 148та трансформатор пунктлари таъмирланди ва яроқсизлари ўрнига янгилари ўрнатилди. Шу тариқа Қоракўлда 11 402та хонадоннинг электр энергияси таъминоти тикланди.


Ўзбекистон Республикаси Президенти Шавкат Мирзиёев томонидан илгари сурилган “Халқ давлат идораларига эмас, давлат идоралари халқимизга хизмат қилиши керак” деган эзгу ғоя ҳозирги кунда ҳаётимизнинг барча соҳа ва тармоқларида ўзининг амалий ифодасини топмоқда.\nНаманган шаҳар ҳокими Шавкатжон Шокиржонович Абдураззоқов айни замон талаби ва олийжаноб ғояни тўлақонли ижросини таъминлаш мақсадида Фейсбукда ўз саҳифасини очди.\nМазкур саҳифага https://www.facebook.com/profile.php?id=100026974367402 ҳаволаси орқали кириш мумкин. Фуқаролар ҳокимнинг профили орқали ўз мурожаатларини бемалол йўллашлари ҳамда ўзларини қизиқтирган масалалар юзасидан жавоб олишлари мумкин. Қолаверса, шаҳар ҳокимининг телеграм ижтимоий тармоғида +99 899 975 70 22 халқ билан мулоқот рақами ҳам ишлаб турибди.\nДарвоқе, сектор раҳбари сифатида Наманган шаҳар ички ишлар бошқармаси бошлиғи Муҳаммаджон Дадажонов (телеграм рақами +99 899 392 55 73) ва шаҳар давлат солиқ инспекцияси бошлиғи (телеграм рақами +99 899 975 70 32) Улуғбек Ҳакимов ҳам Фейсбукда ўз саҳифаларини ишга туширишгани ҳақида хабар бергандик.\nЭслатиб ўтамиз, Наманган шаҳар ҳокими Шавкатжон Шокиржонович Абдураззоқов 2017 йил июль ойида Президентимизнинг Наманган вилоятига ташрифи чоғида лавозимидан озод этилган Баҳодир Маматович Бекхўжаевнинг ўрнига тайинланган.\nҳокими шаҳар Фейсбукда ўз саҳифасини очди Наманган


Йўлнома « Ўзбекистон Халқ Ҳаракати\nБиз мустамлака ўлканинг фарзандлари эдик\nМуҳаммад Солиҳ ЙЎЛНОМА (Хотира) (6) Миллиятчилик бобида Чўлпон Эргашнинг бутунлай тескариси бўлган бир ёзувчи бор эди – Мамадали Маҳмудов, ўз ҳисларини мутлақо яшириб билмасди. «Боғдон қашқири» ...\nМуҳаммад Солиҳ ЙЎЛНОМА (Хотира) (5) ИДЕАЛИСТЛАР Омон Азизнинг ертўласида жуда кўп шароб ичиларди. У ерга келган, албатта, бир шиша кўтариб келарди, бу бир ёзилмаган қоида эди. Шароб интеллектуал суҳба...\nМенинг ҳаётимда эса, йўқсилликдан бошқа барқарор нарса йўқ эди\nМуҳаммад Солиҳ ЙЎЛНОМА (Хотира) (4) Талабаликнинг илк йилларида Франс Кафканинг ҳикояларини таржима қилишга уриниб кўрдим. Бунга мени курсдош дўстим, фарғоналик Тўхтасин Азим рағбатлантирди. У мендан ...\nФожеанинг вазифаси – инсонга унинг қайси юксакликдан қулаб тушганини кўрсатишдир\nМуҳаммад Солиҳ ЙЎЛНОМА (Хотира) (3) Инсоннинг моддий умрига параллел ўлароқ, унинг маънавий умри ҳам мавжуддир. Инсоннинг бутун ҳаёти шу икки умр ўртасидаги ихтилофлар занжирига қурилган танаффуссиз (...\nЭл қатори, мен ҳам бир таянч нуқтасига муҳтож эдим…\nМуҳаммад Солиҳ ЙЎЛНОМА (Хотира) (2) 1956 йилда мактабнинг биринчи синфига бордим ва мислсиз сабр билан яна ўн йил қатнадим. Еттинчи синфгача аъло, тўққизинчи синфгача ўрта ўқидим. Ўнинчи синфда эса, и...\nАссалому алайкум, ҳурматли дўстлар! Сиз Ўзбекистоннинг мустақилликка эришиши тарихи ҳақида бугун чекланган ва айни пайтда ёлғон маълумотлар қучоғида яшамоқдасиз. Ўзбекистонда 30 йилга яқин вақт ичида ...\nСИЁСИЙ МАСХАРАБОЗ МИРЗИЁЕВ 22 ФЕВРАЛЬ КУНИ БМТ МИНБАРИДА ДУНЁ ҲАМЖАМИЯТИ ҚУЛОҒИГА ЛАҒМОН ИЛАДИ\nМИРЗИЁЕВ ЎЗБЕКНИНГ ИЛИГИНИ ЧАҚИБ ЮБОРДИ…\nЕВРОПА СОЛИҚ ТЎЛОВЧИЛАРИ МАБЛАҒИНИ “РОКАДА” МАҚСАДЛИ САРФЛАЯПТИМИ?\nНОРОЗЛИК АКЦИЯСИ ДАВОМ ЭТАДИ…\nНорозилик ва очлик акциясининг 2-куни\nУкраина БМТ ваколатхонаси олдида ўтказган нарозилик намойишимиз ва очлик акциямизнинг илк куни


...да чоп этилган 8:06 28 июл 20218:06 28 июл 2021\nФаолларга кўра, қирғизистонлик таниқли ўзбек ҳуқуқбони ўлимидан бир йил ўтиб ҳам, ҳануз адолат қарор топмаган. Унинг ўлимини шаффоф ўрганишни йирик халқаро ташкилотлар ҳам Қирғизистондан талаб қилишганди. Азимжон Асқаров Қирғизистонда қамоқда вафот этган, аммо васиятига мувофиқ Ўзбекистонда дафн этилган.\n...да чоп этилган 10:48 15 феврал 202110:48 15 феврал 2021\nHRW ва Ўзбекистон: Блогер Отабек Сатторий "қўйиб юборилиши, иш тўхтатилиши керак"\nHRW ва Ўзбекистон: Блогер Отабек Сатторий "қўйиб юборилиши, иш тўхтатилиши керак" – блогер тақдирига энди Хьюман Райтс Вотч эътибор қаратган. Махсус баёнот билан чиққан. “Сатторийни шубҳали жиноий айбловлар билан нишонга олиш – бу сўз эркинлигига зарба” эканини айтган.\nсаҳифа 1 ...нинг 15


Гулчеҳра Асронова (1968) | www.ziyouz.uz\nБош саҳифа Ўзбек насри онлайн антологияси Гулчеҳра Асронова (1968)\nРубрика: Гулчеҳра Асронова (1968)\nГулчеҳра Асронова 1968 йилда Фарғона шаҳрида туғилган. Тошкент Аграр университетини тамомлаган. «Ота уйим оқшомлари», «Осмонини топган қуш» каби китоблари нашр этилган. Ҳозирда «Табиат кўзгуси» газетасида бош муҳаррир ўринбосари лавозимида ишлайди.\nЧоп этилган 26.01.2020 04.07.2019 МуаллифZiyouz.uz\nУ тенгқурлари ичида охирги бўлиб узатилди. Ахир кимдир охирги бўлиши керак-ку? Лекин одамлар буни “ўтириб қолди” дейишади… Бу хунук ибора секин-аста қизнинг ҳам кўнглига мўралаб, ўзини-да ишонтира бошлаган бир пайтда совчилар эшик қоқди (қўшни қишлоқдан экан, бу икки гўшани бир-биридан давоми…\nГулчеҳра Асронова. Кўзгу (ҳикоя)\nЧоп этилган 29.10.2017 03.04.2017 МуаллифZiyouz.uz\nБугун Бойболаев учун муҳим кун. Тумандан катталар келишади. Номзод топилгунча бўш турган бир раҳбарлик лавозимидан умидвор одам учун ўзини кўрсатиб қўйишнинг айни вақти. Аёллар сардори Раҳима опанинг келишини эшитиб, айниқса, ҳаловатини йўқотди. Туманда бу дангалчи опанинг гапи – гап! Меҳмонларни давоми…\nГулчеҳра Асронова. Масофа (ҳикоя)\nМуҳташам хонага қалбинг тўлқинланиб кириб келдинг. Энди у – сеники. Барча жиҳозлари, дабдабали қиёфаси, бор жозибаси билан сенгагина тегишли. Лабингдаги ним табассумни ёйилиб кетишдан тийганча, барра майсадек юмшоқ гиламни ҳузур билан босиб тўрга ўтдинг. Бир пайтлар кўзингга кўк тоқидаги юлдуздек давоми…\nЧала қолдирган шеърини тонгда тугаллаб, устидан бир ўқиб кўнгли тўлган шоирдан бахтлироқ одам топилмаса керак. Дамир сўнгги мисрани субҳидамда кашф қилди. Тўғри, у шоир эмас. Лекин у — ошиқ. Ахир ҳамма ошиқ — шоир, ҳамма шоир ошиқ эмасми? Бу ҳолига давоми…\nЁз жуда иссиқ келди. Дадамнинг тоғлик эски қадрдони бўларди, ўша кишининг ўғли сурувга қўшган жонлиқларидан хабар олгани икки кунга кетаётган экан, бизни ҳам йўл бошлаб тоққа таклиф қилибди. Сафар тадоригини кўра бошладик. Озиқ-овқат ҳақида оғиз очгандим, опам малол олди:— Сен давоми…\nГулчеҳра Асронова. Ватан (ҳикоя)\nИлёс шоиртабиат йигит. Шу феъли зўр келиб, бир пайтлар қоғоз қоралаб ҳам юрган. Шоир-ку бўлмади, лекин адабиётга ихлоси сабабидан китоблар билан кўпроқ танишди ва… яхшигина ўқитувчи бўлиб етишди. Эртага ўз синфининг ўқувчиларига дарси бор. Янги чорак бўлгани учун адабиётда “Ватан давоми…\nГулчеҳра Асронова. Йўлда (ҳикоя)\nМеҳмондорчиликка отланган аёлнинг уйидан чиқишидай қийин иш йўқ. Айниқса, узоқроққа жўнамоқчи бўлсангиз ва йўлакда аллақачон кийиниб олган турмуш ўртоғингиз икки қўлини чўнтакка солганча, остонага оёқ тираб, “бўлингча-бўлинг” деб турган бўлса. Кеч қолиш ҳам, муҳим нарсангизни унутишингиз ҳам аниқ. Кимдир шошилтиргани давоми…\n– Эртага тонгда уйда бўламан. Тайёргарлигингни кўравер!Марям ҳаяжонини аранг босиб хайрлашди-да, ёш боладай ирғишлаганича телефонни бағрига босди. “Эртага! Эртага тонгда!” Хорижга ишлагани кетган эрининг шу сўзларини икки йилдан ортиқроқ кутди. Ўғилчаси югуриб юрибди, ҳали отасини кўрмаган. Тўйларидан кейин роса бир давоми…\nКунларнинг бирида, тонгда чоғи, умри муҳаббат аталмиш буюк туйғудан бебаҳра ўтганини англаб қолди. Ҳа, бу фавқулодда ажойиб севги қиссасини ўқиб тугатган кечанинг охирида содир бўлди. Аллақачон қирқни қоралаб қўйган аёл учун бу ғалати, нотабиий ҳолат эди. Ҳар нечук, Шамсия ўша давоми…\nГулчеҳра Асронова. Дардисар (ҳикоя)\nГулчеҳра Асронова. Ёруғлик (ҳикоя)\nГулчеҳра Асронова. Палаҳмон тоши (ҳикоя)


22 сентябрь, 2018, 11:55\n“Бунёдкор” клубининг ҳозирги пайтда қийин шароитда тушиб қолгани ҳеч кимга сир бўлмаса керак. Шунга қарамасдан Миржалол Қосимов бошчилигидаги жамоанинг кўрсатаётган ўйини ва натижасини таҳсинга сазовор деб аташимиз мумкин. Тўғри, ҳали мавсум тугагани йўқ ва курашлар олдинда. Бироқ “Бунёдкор” деярли ўз тарбияланувчилари билан ҳам чемпионлик учун курашда иштирок этяпти. Бунда эса шубҳасиз Қосимовнинг ҳиссаси жуда катта. Бундай қийин шароитдаги жамоани бошқариш ва уни барқарорликда ушлаб туриш анча-мунча мураббийнинг қўлидан келмаслиги аниқ. Бироқ Миржалол Қосимов мураббийлик салоҳиятини намойиш этган ҳолда ҳамон “Бунёдкор”нинг мавқеини сақлаб турибди. Куни-кеча унинг Ўзбекистон олимпия терма жамоасига бош мураббий этиб тайинлангани ҳам бежиз эмас. Унинг “Бунёдкор”да олиб бораётган ишлари ва меҳнатлари яққол намоён бўлиб турибди ва бундан кўз юмиб бўлмайди ҳам. Яқинда Андижонда Ўзбекистон Кубоги чорак финал доирасида мезбонларни 1:2 ҳисобида енгган “Бунёдкор” энди ярим финалда иштирок этади.


Умарали Норматов: «Мўъжизаларнинг мўъжизаси» ҳамда «сараламоқ» бобидаги оқсоқлик хусусида - www.ziyouz.uz\nБош саҳифа МатбуотҲозирги давр матбуотиУмарали Норматов: «Мўъжизаларнинг мўъжизаси» ҳамда «сараламоқ» бобидаги оқсоқлик хусусида\nМодомики “Ёшлик” хонадонимизга ташриф буюрган экан, суҳбат аввалида бир гапни айтиб ўтсам, муҳтарам журналхонлар буни мақтанишга йўймаслар, деган умиддаман.\nСўз санъатининг меҳригиёсими ёки тақдир тақозосими, умр йўлдошим Венерахон ҳам филолог – узоқ йиллар мактабда адабиётдан дарс берган, ҳозир нафақада, оилада энг фаол китобхон. Унинг таъсирида бешта синг-лиси – барчаси филолог бўлиб етишди. Божаларимиздан бири машҳур адабиётшунос Бегали Қосимов, яна бири зукко билимдон тилшунос Маҳфузилло Раҳмонов. Қизим Шоира филология фанлари номзоди, олий ўқув юртида доцент. Уч ўғлим бошқа касб эгалари бўлса-да китобсеварликда ота-оналаридан қолишмайди. Шавкат Раҳмоннинг тўнғич қизи Нодирахон хонадонимизга келин бўлиб тушган, саккиз яшар набирамиз Насима ҳозирдан юрган йўлида шеър тўқийди… Устозу шогирдлар, ҳамкасблар ўз йўлига. Дўсту биродарларим, улфатларимнинг ҳам деярли барчаси адабиётга дахлдор одамлар. Табиийки, хонадонимиздаги давра суҳбатларининг бош мавзуси – Адабиёт. Мана, ярим асрдан ошибдики, деярли ҳар куни бизникида мажолис-ун нафоис.\nСалкам етмиш йилдан бери даставвал адабиёт шайдоси бўлиб, адабиёт бўйича таълим олиб, сўнг филолог-адабиётшунос, мунаққид сифатида адабий давраларда юриб, адабиёт ҳақида бетиним ўй суриб, у-бу нарсалар битиб, талабаларга дарс бериб, сўз санъати инсоният яратган, аниқроғи, Аллоҳ бандаларига инъом этган ноёб неъмат, сирли-сеҳрли хилқат эканига такрор-такрор иқрор бўлдим. Ҳар гал чинакам санъат асарини ўқиганда, томоша қилганимда ҳайратдан ўзимда йўқ яйрайман, бир неча кун ўзимга келолмай юраман. Шу ёшимда ҳам болаликдан қолган бу одат мени тарк этгани йўқ. Шундай ноёб мўъжиза билан танишмай, бу дунёдан ўтиб кетиш одам зоти учун катта йўқотиш-ку, деб қўяман ўзимга ўзим. Кўнгилга шу хил туйғу солгани, сўз санъатига майл, меҳр уйғотгани, ризқимни шу соҳадан бергани учун Яратганга шукроналар айтаман. Инсон фаолиятидаги ҳеч қайси соҳа адабиётчалик сир-синоатга бой эмас, инсон ва унинг табиати, қисмати, қалби, руҳияти тўғрисидаги ҳақиқатни кашф этишда ҳеч бир соҳа сўз санъати билан бўйлаша олмайди, унинг ўрнини босолмайди.\nФандаги буюк ихтиро, кашфиётларни, чунончи, нисбийлик назариясини Эйнштейн бўлмаса, бошқа бир даҳо олим яратавериши мумкин. Санъат, адабиётдаги буюк кашфиётларнинг туғилиши эса ниҳоятда шахсий-индивидуал хусусиятга эга. “Герники”ни фақат Пикассо, “Улисс”ни фақат Жойс, “Ўткан кунлар”ни эса фақат Қодирийгина яратиши мумкин. Санъатнинг бошқа турларини асло камситмаган ҳолда, бадиий адабиётнинг имкониятлари беқиёсдир, десам муболаға бўлмас. Масалан, рангтасвир, архитектура, мусиқа, кино бажариши мумкин бўлган вазифаларни ёзувчи, шоир сўз санъати орқали адо этавериши мумкин. Санъат асари яратиш учун кўпдан-кўп ашё, асбоб-ускуналар керак. Электр энергияси бўлмаса, кино – ҳеч нарса. Бадиий ижод учун эса қалам билан қоғоз бўлса бас. Ҳатто улар бўлмаганида, оғзаки тарзда ҳам яратилаверади. Бадиий ижод ана шунақа ноёб хилқат… Уни ардоқламай бўладими ахир!\nБоз устига, инсон фаолиятига оид соҳалар ичида сўз санъатичалик тутқич бермайдиган, қолип-қоидаларга тушмайдигани йўқ. Жаҳонда ўтган, бугун қалам тебратаётган ҳар бир чин ижодкор, улар қаламига мансуб ҳар бир чин асар ўзича бир дунё; янги асари билан ижодкор ҳар гал янгича йўл, усул, “қоидалар” кашф этади. Бунинг устига, ижодкор шахсидек сирли, сеҳрли ажабтовур зот бошқа соҳа одамларида топилмаса керак. Аллоҳ инсон зотига хос жамики кучли ва заиф, зиддиятли, мўъжизакор сифатларни мужассам этиш учун ёзувчилик истеъдодини, шоиру ёзувчиларни яратган бўлса ажаб эмас. Ўзингиз ўйлаб кўринг, Аллоҳ ўзининг мислсиз қудратини намоён этиш учун бу ёруғ оламни, коинот жавҳари саналмиш инсонни яратган. Қарангки, ёзувчи-санъаткор балки Аллоҳнинг шу яратувчилик сифатига тақлидан сўз орқали инсонни, тўғрироғи, инсон тимсолини яратишга журъат этади.\nАбдулла Қодирийдек биргина мислсиз истеъдод соҳиби яратган бадиий кашфиётларни эслайлик. Юсуфбек ҳожи, Ўзбек ойим, Отабек, Кумуш, Зайнаб, Анвар, Раъно, Солиҳ махдум, Обид кетмон сингари тирик инсонларни – ўзбекнинг ранг-баранг табиатли фарзандлари сиймосини айни тирик, балки тириклардан тирикроқ одамлар каби гавдалантириш чиндан-да мўъжиза, ахир!\nАдабиёт илми бадиий ижод табиати, ижодкор шахси, ижод психологияси бобида кўп ишлар қилди, қиляпти. Аммо улар мутлақо етарли эмас. Бу борада чин кашфиётларга кўра чалғишлар, ҳар томон оғишлар мўлроқ. Инсоният ҳали улкан истеъдодлар хизматини муносиб қадрлаш даражасига кўтарилгани йўқ. Биз ҳануз чинакам истеъдод соҳиблари билан бу соҳага даъвогар тамагир, ҳаваскор косибларнинг фарқига ета олганимизча йўқ.\nЎтган аср бошларида, кўп асрлик адабиётимиз туб янгиланиш йўлига кирган кезлари “Адабиёт надир?”, “Театр надир?” деган саволлар қатори “Танқид надир?” деган масала ҳам кўндаланг қўйилди. Шунда, тараққийпарвар ижод аҳли вакилларидан бири, ўзбек жадидларининг отаси Беҳбудий адабий танқид ҳақидаги мақоласида ҳаёт-мамот аҳамиятига молик саволга жавоб ахтариб “танқид сараламоқдир” деган оқилона жавоб топди. Дарҳақиқат, адабий танқиднинг бош вазифаси, асл функцияси адабий жараённи синчиклаб кузатиб, билимдонлик, нозик дид, фаросат, бундан ҳам муҳими, холислик билан ёндашиб, ундаги, яъни катта оқимдаги хас-хашаклар орасидан чинакам бадиий кашфиётларни, чин истеъдодларни топа билиш, кашф этиш, уларга одилона баҳо бериш, чин асарларнинг чин нафосати, асл моҳиятини очиб беришдан иборат экани ўша кезлардаёқ аён эди. Миллий танқидчилигимизнинг илк босқичида Вадуд Маҳмуд, Чўлпон, Абдулла Қодирий ва Ойбеклар айни шу йўлдан бордилар…\nАфсус, минг афсус, тоталитар режим ҳамма жабҳани, жумладан, адабиётга раҳнамоликни қўлга олганидан кейин бу хайрли тамойил барбод бўлди, танқид майдонида қиёмат қўпди. Улкан миллий уйғониш туфайли қад ростлай бошлаган соғлом адабий жараёнда пайдо бўлган ҳар бир ёрқин истеъдод, чин бадиий кашфиёт дейишга арзигулик ҳар бир асар, Абдулла Қаҳҳор сўзлари билан айтганда, найза кўтариб қарши олинди; Чўлпон, Қодирий, Фитратлар қисмати, Чўлпон шеърияти, “Ўткан кунлар”, Фитрат драмалари, “Сароб”, “Қутлуғ қон”, “Навоий”, “Жалолиддин”, “Қўшчинор”, кейинроқ “Тобутдан товуш”, “Юлдузли тунлар” теварагида кечган машъум машмашалар, адабий жаҳолат, тўғридан-тўғри демагогиядан иборат кампаниялар яқин кечмишимизнинг энг кирлик – қора кунлари тарзида тарихда қолди.\nИстиқлол йилларида кўп хайрли ишлар қатори бу жабҳадаги хатоликлар бартараф этилди, адолат тик-ланди. Танқидчиликда демагогияга йўл очадиган мус-табид мафкура, адабий сиёсатнинг илдизи қирқилди.\nАфсуски, бугунги танқидчилигимизда ҳам “сараламоқ” бобидаги ожизлик, оқсоқлик бутунлай бартараф этилгани йўқ, у бошқача кўринишларда давом этяпти. Бир вақтлар Абдулла Қаҳҳордек талабчан адиб: “Адабиёт дарёси қуриб-қақшаб ётгандан кўра, лойқа бўлса ҳам тўлиб оққани маъқул, бўтана оқим ҳам охир-оқибат тинади-да ахир” деган эдилар. Ҳозир бизда шундай жараён кетяпти: Истиқлол берган эркинлик туфайли миллий адабиётимиз дарёси тўлиб-тошиб оқяпти, бу оқимда хас-хашаклар, кўпигу қуйқалар беҳисоб. Дидли китобхон ҳафсаласини пир қиладиган хашаки “ижод намуналари” билан баробар, гавҳарга арзигулик бадиий топилмалар ҳам йўқ эмас. Бугунги адабий жараённи синчиклаб кузатиб, астойдил сараланса, адабиётимизнинг ҳозирги куни ва эртасига умид уйғотадиган ҳаётбахш тамойилларни ўзида мужассам этган ижод намуналари ҳам мавжуд эканига амин бўламиз. Ҳамкасбларимга оғир ботса ҳам бир гапни дангал айтай: танқид адабий жараёндан ортда қоляпти. Сўраб, суриштиришлар шундан далолат бераётирки, кейинги ўн йил ичида, жаҳон адабиётини қўя турайлик, ўзимизда эълон этилган асарларни тўла-тўкис ўқиб, кузатиб борган бирорта ҳам мунаққидни тополмайсиз. Бир вақтлар шахсан ўзим адабиётимиздаги бирорта асарни ҳам эътибордан четда қолдирмай кузатиб, ўқиб борардим. Ҳозир ҳам имкон борича ҳаракат қиламан, аммо ҳаммасига улгуролмайман. Эҳтимол, шу ёшда мен учун бу ҳол узрлидир. Аммо ёшроқ мунаққидларни бу борада асло кечириб бўлмайди. Танқид майдонида турган, ўзини мунаққид сановчи азамат учун бу машаққатли юмуш мажбурийдир. Адабиёт дарёсида ғаввос каби сузмай, оқимдаги ҳамма нарсалардан яхши хабардор бўлмай туриб, уни саралаш асло мумкин эмас. Афсус, минг афсус, соҳилда туриб олиб оқим хусусида хаёлан, тахминан ҳукм чиқаришга уринишлар, нолишлар кўзга ташланаяпти. Бир вақтлар улуғ бир рус адиби афсус-надомат билан, яхши мунаққидларнинг эътиборсизлиги, ҳафсаласизлиги туфайли қанчадан-қанча ноёб истеъдодлар, бадиий кашфиётлар эл назаридан четда қолиб кетаётганини айтган эди.\nСир эмас, бугунги адабиётимизда жиддий жонланиш, кўтарилиш жараёни кетяпти, бу ҳол барча адабий авлод вакилларига хос, шу билан баробар, миллий адабиётимиз даргоҳига янги бир навқирон авлод шитоб билан кириб келаётгани қувонарли ҳол. Уларнинг минбарлардаги илк чиқишларини, матбуотдаги илк ҳикоя, шеърларини, илк тўпламларини ўқиб кўринг-а, уларни бундан 20-30 йил бурун адабиётда пайдо бўлган ёш ижодкорлар машқлари билан солиштирганда, бугунги навқирон авлоднинг бўйи бир неча баробар баланд эканига иқрор бўласиз. Шу йил апрель ойида Фарғона вилоятида ўтган адабиёт байрами кунлари ёш шоир ва носирларнинг чиқишлари кўплар қатори мени ҳам лол қолирди. Айниқса, Марғилондаги педагогика коллежида ўтган адабий анжуманда ёшлар ўқиган шеърлар… Эркин Воҳидов, Анвар Обиджон, Иқбол Мирзодек таниқли Халқ шоирлари қаторида туриб, минбардан шеър айтишнинг ўзи бўлмайди! Залда Халқ шоирларига қандай олқишлар ёғдирилган бўлса, ёшларнинг шеърлари ҳам ўшандай гулдурос қарсаклар билан қарши олинди. Яна бир ажиб ҳолат. Ёш шоир, шоираларнинг айримлари она тилида айтган шеърларини ўз таржимасида рус, инглиз, немис ва япон тилларида ўқиди! Таржима бўйича мутахассислар улар ҳақида илиқ гаплар айтди.\nҚисқаси, 30-40 минутга мўлжалланган анжуман уч ярим соатга чўзилди. Бирорта одам ҳам зални тарк этмади. Тантанадан сўнг алоҳида-алоҳида ижодий гурунглар яна узоқ вақт давом этди. Шахсий суҳбатлар чоғи ёшлар орасида, шеърият билан баробар, ҳикоя, қисса, драма, ҳатто роман ёзганлари, адабий танқид билан қизиқадиганлари ҳам борлиги маълум бўлди.\nБундай манзарани бошқа вилоятларда ҳам кузатиш мумкин. Ёмон кўздан асрасин, яқин келажакда миллий адабиётимизда мавж ураётган янги тўлқин, албатта, ўз натижаларини беражак.\n← Аввалги Аввалги Миразиз Аъзам. «Шеър инсон қувончи ва изтиробларини ўзида акс эттиради» (2010)\nКейинги → Кейинги: Жовли Хушбоқ. Руснинг содда боласи (Василий Шукшин)


Аждодларга муносиб авлод | soglom.uz\nЎзбекистонлик иқтидорли ўқувчилар 52-Халқаро Менделеев олимпиадасида юртимиз шарафини муносиб ҳимоя қилди.\nБеларусь пойтахти Минск шаҳрида кимё фани бўйича 52-Халқаро Менделеев олимпиадаси бўлиб ўтди. Ушбу нуфузли беллашувда дунёнинг 22 мамлакатидан келган 130 нафардан зиёд ёшлар ўз билимини синовдан ўтказди.\nЭътиборлиси, ўзбекистонлик 12 нафар мактаб ўқувчиси мазкур олимпиадада муваффақиятли иштирок этди. Мусобақа натижаларига кўра Дилдора Ҳакимбоева ва Зебунисо Турсунова кумуш медали соҳиби бўлди. Саида Ортиқбоева, Исломжон Каримов, Улуғбек Бойирбеков ва Жалолиддин Оловиддинов эса бронза медалларини қўлга киритди.\nЯна ўқинг: Оила маданияти – юрт тинчлиги


Сўнгги давр мутафаккирларининг далиллари | Azon.uz - Ахборот-таҳлилий портал\n917 20:00 18.04.2021\n“Илм ёдланган нарса эмас, ёдланган нарсадан олинган фойдадир”\nЭлмалилик Муҳаммад Ҳамди Язирнинг ҳаёти ва асосий қарашлари (1877-1942)\nМуфассир, файласуф ва мутафаккир Муҳаммад Ҳамди Язир 1877 йилда Анталиянинг Элмали туманида (Туркия) таваллуд топди. Бошланғич ва ўрта таҳсилни шу ерда тугатди, ҳофизи Қуръон бўлди. Истанбулга бориб, диний илмларни ўрганди. “Боязид” масжидида қайсарилик Маҳмуд Афадидан ижозат олди. Мактаби Нуввабни биринчилик билан тамомлаб, қозилик ҳуқуқини қўлга киритди. Фиқҳ, мантиқ, мазҳаблар тарихи, калом, ислом фалсафасини чуқур ўрганди. 1919 йилда “Сулаймония” мадрасасига мударрис этиб тайинланди. Шу йилларда “Сироти мустақим” ва “Сабилур Рашод” журналлари учун мунтазам равишда мақолалар ёзди.\nТуркияда Муҳаммад Ҳамди Язир томонидан қарийб юз йил аввал ёзилган “Ҳақ дини Қуръон тили” тафсиридан кучлироқ тафсирнинг шу пайтгача йўқлиги муаллифнинг қанчалар илмли эканлигини кўрсатади. Баъзи инсонлар “кофирнинг кашфиёти” деб велосипеддан фойдаланмаган, чет элларда ишлаб чиқарилган техникалардан ўзини олиб қочган ёки чет тиллардаги китобларнинг таржима қилинишидан хавфсираган даврда Муҳаммад Ҳамди Язир шундай деган эди: “Ғарбнинг қадриятларидан эмас, илм-фанидан фойдаланишимиз зарур. Улар бизнинг мумтоз асарларимизни таржима қилиб, улардан фойдаланганидек, биз ҳам уларнинг асарларини таржима қилиб, фойдаланишимиз зарур. Динимизни яхши ўрганишимиз керак. Билишимиз керакки, инсонлар фақатгина исломий асосларга боғланган бўлсаларгина бахтиёр бўладилар. Инсон ўз зотини давом эттириш учун кун келиб албатта исломиятни танлашга мажбур бўлади ҳамда келажакда ислом дини яхшироқ тушунилади ва татбиқ этилади”.\nУ фалсафа ва аниқ фанларга ҳам бефарқ эмасди. Диний хавотирлар билан аниқ фанларга тўсиқ қўйилмаслиги кераклигини уқдирганди.\nУч-тўрт йили тинимсиз фалсафа билан шуғулланган Муҳаммад Ҳамди Язир ғарблик баъзи олимларнинг мантиқ ва фалсафа бўйича китобларини таржима қилди ҳамда позитивизм, материализм, такомул назарияси ва бошқа бир қатор фалсафий тизимларни танқид қилиб, фалсафада ҳам етук олим эканлигини кўрсатди.\nФранциялик файласуфлар Пол Жане ва Габриэл Сеай томонидан ёзилган “Фалсафа тарихи” асарини “Матолиб ва мазоҳиб” (“Метафизика ва илоҳиёт”) номи билан таржима қилди. Асар учун ёзган “Муқаддима”сидаги танқидий ва таҳлилий фикрлари фалсафа нуқтаи назаридан катта аҳамиятга эга. Даврнинг машҳур фалсафа мударриси Меҳмат Эмин Эриширгил “Муқаддима” асардан-да қийматлироқ!” дея эътироф этган эди.\nЙигирма йиллик меҳнатнинг маҳсули бўлмиш “Ҳақ дини Қуръон тили” тафсири Муҳаммад Ҳамди Язирга катта довруқ келтирди. Олим 1942 йилда Истанбулда вафот этди.\nМуҳаммад Ҳамди Язир низом далилини қуйидагича изоҳлаган эди:\n“Коинотда барчани ҳайратга соладиган юксак санъат билан бирга турли хусусиятларга эга жонли ва жонсиз мавжудотларнинг борлиги ҳам илм ва ирода соҳиби бўлмиш бир яратувчининг борлигини кўрсатади. Оламда тажрижий равишда амалга ошган мукаммал тартиботни кўриб, буни таъминловчи улуғ Мураббийнинг борлигини сезмаслик мумкин эмас. Низом далили фақатгина илм далилини эмас, балки табиатчиликни илдизи билан қўпорувчи илоҳий иродани ҳам исботлайди. Чунки табиат назариясида ҳукмрон бўлган унсур изчилликдир, яъни ягона тартибда бўлиш ва ҳеч қандай ўзгаришга учрамаслик. Бу эса оламда ҳеч қандай турфа хиллилик ва фарқлиликнинг бўлмаслигини тақозо этади. Ҳолбуки, оламда хоҳ оний, хоҳ тадрижий мукаммалик натижасида бўлсин, турфа хиллилик ва фарқлилик юзага келган. Буларни табиатга нисбат бериш унинг ўзини ўзгартириши демакдир, бу эса табиат деб фараз қилинган нарса аслида табиат эмаслигини эътироф этиш бўлади”.\n Усмонийларда қозилар етиштирувчи ўқув даргоҳи\nдеизм ва атеизм Имом Молик Элмалилик Муҳаммад Ҳамди Язир Илм таржима\n1285 21:55 05.06.2021


News FeedTopics 33 424Photos 42 594Videos 4 336Participants 574 851\n574 851 participants in the group\nБухоро вилояти Бухоро тумани “Хонобод” МФЙ ҳудудида 1717 йил масжид ва хонақо учун қурилган бино жорий ҳафта новвойхонага айлантирилди. Хонобод” МФЙ вакилининг Озодликка айтишича¸ бино шу пайтгача маҳаллий аҳоли тарафидан “Файзобод” масжиди дея аталиб¸ у ерда асосан жума нaмозлари ўқиб келинган. Ўзбекистонда қадимий обидалар билан Маданият вазирлигининг Маданий мерос департаменти шуғулланади. Маданий мерос департаментининг Бухоро вилоят бошқармаси раҳбари Шерзод Маҳмудов бинонинг 1717 йил қурилганини тасдиқлади. Мулозимга кўра¸ бу бино¸ унга боғлиқ бўлмаган сабаб билан Маданий мерос обидалари рўйхатига кирмай қолган: - Бино маданий мерос рўйхатига кирмаган. Бизнинг рўйхатда бўлмагани боис бино эксплутациясига аралаша олмаймиз. Энди бориб рўйхатга оламан. Ўзбекистон Мусулмонлар идораси вакили эса Бухоро туманида “Файзобод” деган номдаги масжиднинг қайддан ўтмаганини айтди. - Бухоро туманида тўртта масжид фаолият кўрсатади. “Имом Бухорий” жоме масжиди¸”Чор Бакр” “жоме масжиди¸”Хитоён” жоме масжиди¸ “Имом Аъзам” жоме масжиди. Аммо “Файзобод” деган масжид расман қайддан ўтмаган. Маданий мерос департаментининг қадимий обидалар рўйхатига кирмаган¸ Мусулмонлар идорасида эса масжид сифатида рўйхатга олинмаган бу бино Хонобод МФЙ балансидаги кўчмас мулк сифатида қайд қилинган. - Халқни нон маҳсулотлари билан таъминлаш ва туманда ишчи ўринлари очиш учун МФЙ ўзига қарашли бинода новвойхона очди. Барибир карантин пайтида масжид сифатида ҳеч ким фойдаланмай ëтувди¸ деди Озодлик гаплашган МФЙ вакили. Озодлик тасарруфида 300 йил олдин масжид ва хонақо учун қурилган мазкур бинонинг жорий ҳафтада олинган суратлари бор.\nБухородаги масжид Суратлардан бирида¸ бино пештоқига “Хонобод МФЙ новвойхонаси” деб ëзилган кўк рангдаги лавҳа осилган. Яна бир расмда эса “Файзобод” масжиди ва “Хонақо” деб ëзилган икки мармар лавҳанинг деворга маҳкамлангани акс этган. Мармар лавҳаларда бинонинг маҳалла аҳли кўмаги билан таъмирлангани тожик тилида ëзилган. Мармар лавҳада бинонинг ҳижрий 1138 (мелодий 1717) йилида қурилгани ва ҳижрий 1345 йили (мелодий 1924) йилда таъмир қилингани кирилл ëзувида ëзилган. Рўйхатларда йўқ.. Маданий мерос департаменти Бухоро вилоят бошқармаси вакилига кўра¸ бу мармар лавҳани давлат ўрнатмаган: - Маҳаллий аҳоли ҳашар қилиб ўзлари ўрнатган. Давлат ўрнатса¸ лотин ëзуви ва давлат тилида ëзилган бўлар эди. Аммо биз бу қадимий бинони ўрганиб¸ унга белгиланган шаклда белги ўрнатамиз. Масжид жойлашган маҳалла посбонининг Озодликка айтишича¸ ўтган йили маҳаллий аҳоли тарафидан таъмирланган бинода жума намозлари¸ йилда икки марта ҳайит номозлари диний идора изни бўлмаса ҳам ўқиб келинган. Телеграмдаги маданий обидаларни асраш гуруҳи фаоллари ва Troll.uz саҳифасида “масжид биносининг новвойларга сотилгани” ҳақида ëзилди. Озодлик билан суҳбатлашган мулозим бу маълумотни тасдиқламади. Уларга кўра¸ МФЙ мулки бўлган бинода МФЙ новвойхонаси ишламоқда. Маданий мерос департаментиниг яна бир мулозими Сундар Қорабоевнинг Озодликка айтишича¸ бино ҳақиқатдан ҳам 300 йил олдин қурилган. Қорабоев Озодликка тақдим қилган суратларда масжид ичида устига арабий хат нақш қилиб ўйилган қадимий ëғоч устунлар акс этган.\nБухородаги масжид Қорабоевга кўра¸ бино тарихи шу устунлардаги ëзувларга қараб аниқланган ва яқин кунларда бу обида департамент назоратига олинади. Ўзбекистон Маданият вазири матбуот хизмати раҳбари Озодлик билан суҳбатда¸ қадимий бинонинг новвойхонага айлантирилганидан хабардорлиги ва нон пишириш билан боғлиқ жараëн обидага зарар берадими ë йўқми¸ деган саволга жавоб топиш учун мутахассисларга топшириқ берилганлигини таъкидлади. Ибодатхоналарнинг иккинчи умри Дунëда бўшаб қолган ибодатхоналар биноларидан самарали фойдаланиш тажрибаси мавжуд. АҚШнинг Питтсбург шаҳридаги бўшаб қолган авлиë Жон черкови 1993 йили ëпилиб¸ пиво пиширадиган корхонага айлантирилган эди. Францияда йилига 20 дан зиëд католик черковлари сотувга қўйилади. Франция қонунларига кўра¸ маҳаллий ҳокимият ўз ҳудудидаги қавмсиз қолган ибодатхоналарни сотиш ҳуқуқига эга. Ўзбекистонда ҳам бўшаб қолган масжидлардан мақсадли фойдаланиш йўлга қўйилган. Озодлик 2017 йилда Фарғона вилояти Данғара туманидаги "Кичик бойбуча" қишлоғида жойлашган икки асрлик масжиднинг мебель ишлаб чиқариш цехига айлантирилгани ҳақида ëзган эди.\nМАТЧАНОВ ОТАБЕК МУХАММЕДЖАНОВИЧ 🖋\n ХАЙЙТТ Т\nНОН ЁПАМАААН УХШАТИП\nОБИДА БЕКОР ЁТГАНДАН КУРА, УНДАН ФОЙДАЛАНИП, ПУЛ ИШЛАГАН ЯХШИ.., ПУЛ БУМАСА МАДАНИЙ МЕРОС\nМасжидлар узи етишмай турган даврда..буниси кизик\nАкшнинг черкови билан Узбдаги масжидларни кайси аклинг билан солиштиряпсан озодлик сан пива ичгани черковинга боравер масжидлар танкис пайтда новвойхонага нима бор туртта гишт териб новвойхона курволса буладигон даврда\nПивохонага айланмабди, шунисига шукр, факт билан, прадедим курган бир масжид, Иноятов ва И. Каримов даврида чойхонага айлантирилди, арок сотилди. Чойхонани очган а... а кириб кетди бизнеси билан\n))))) ((((( replied to МЕХРИБОНИМ\nБор гап, бу, уйлаб ёзинг\nМЕХРИБОНИМ ОНАЖОН replied to )))))\nАссалому алейкум нимани уйлаб ёзе?\n1717 йда масжид орадан салкам 3 аср утиб 2020 йда новвойхона. Сонлар тукнашуви галатимасми\nВа алайкум ассалом,\nМасжидни нонвойхонага айлантиришгани рост\nЯқинда махалла аёллари янги боғча қурилищини сураб хокимга бориб сураса масжидни айтибди.\nАна буш бино турибди.\nШунга этироз билдирдим нимага уйлаб ёзай сизни тушинмадим ?\nЯхшиликка булсин. Балки 1919 йда совет боскинчиларининг мажлислар зали булгандир.\n))))) ((((( replied to Найду\nВанга башорат килганди, 5 та сон бир хил келган йили, катаклизма будет, деб. 2020.02.22, зак экан\nУзр, омон булинг!\nЧунки Сургун фильмида масжидлар совет оккулокларини мажлис зали булади. Айнан имом маъруз укийдиган жойда Сталинни портрети илиб куйилган экан.\n))))) ((((( replied to ⓂХУРШИД\nХоким худодан бехабар экан, авлоди кирилишни бошлаганда тушунади, факат кеч булади\nخالد بن منصور replied to )))))\nВанга холезга ишаниб юроринг\n))))) ((((( replied to خالد\nХолидбей, это факты\nⓂХУРШИД ✔™ replied to )))))\nХозир хокимлар бутун яхлит механизмни ажралмас бир детали.\nБу мезанизм дробилкага ухшаб ишлаяпти.\nРупара кеб қосез майдалаб ташиди.


05-09-2016 | 01:00\nZAMIN.UZ / Маданият / 05 Сентиябр 2016 года739\nАмерикалик қўшиқчи ва актриса Селена Гомес жиддий аутоиммун хасталикка қарши курашиш учун Revival концерт тури якунлангандан сўнг, карьерасида танаффус олишини маълум қилди. Бу ҳақда «Дарё» нашри хабар берди.Гомеснинг таъкидлашича, гастроллар унда ваҳима ва тушкунликни келтириб чиқарган, ваҳима ҳужумлари эса ҳатто саҳнада ҳам юз бера бошлаган. Айнан улар туфайли қўшиқчи мазкур ойда Сиднейдаги концертини тўхтатишга мажбур бўлган.Ҳозирги пайтда Revival турининг кейинги концертлари бўлиш-бўлмаслиги номаълум. У жорий йилнинг декабрига қадар давом этиши керак эди. Гастроллари доирасида қўшиқчи Жанубий ва Шимолий Америка, шунингдек, Европа ва Осиёнинг бир қатор шаҳарларида чиқиш қилиши лозим эди.Селена Гомеснинг хасталиги ҳақида илк марта ўтган йили маълум бўлган эди.\nЎқишни тавсия қиламиз Майкл Жексон шифокори: Майкл 11 ёшли Эмма Уотсонга уйланмоқчи бўлган\n10:32 / 17-07-2016\nАдель Франция-Руминия ўйинини томоша қилиш учун концертини бир неча дақиқа тўхтатиб турди\n23:58 / 11-06-2016


Ўзбекистонда коронавирус қурбони бўлган тиббиёт ва ички ишлар ходимлари «Жасорат» медали билан мукофотланди - Daryo\n01:32, 24.07.2020 76266\nЎзбекистонда коронавирус қурбони бўлган тиббиёт ва ички ишлар ходимлари «Жасорат» медали билан мукофотланди\nЎзбекистон Президентининг «Коронавирус пандемиясига қарши курашишда фидойилик кўрсатган юртдошларимиздан бир гуруҳини мукофотлаш тўғрисида»ги фармонига мувофиқ бир гуруҳ шифокорлар, ички ишлар, фавқулодда вазиятлар ва бошқа соҳа ходимлари фахрий унвон, орден ва медаллар билан мукофотланди.\n«Жасорат» медали билан мокофотланганлар қаторидан Ўртасаройдаги карантин зонасида касалланиб вафот этган марҳум шифокор Алишер Уралов ҳам ўрин олди. У Тошкент шаҳар Яккасарой туманидаги марказий поликлиникада ултратовуш ташхиси шифокори бўлиб ишлаган.\nЯккасарой туман тиббиёт бирлашмасининг ходими Алишер Уралов Юқори Чирчиқ туманидаги карантин марказида хизмат олиб бориш жараёнида коронавирус билан касалланиб вафот этганди. Алишер Уралов Ўзбекистондаги коронавируснинг 21-қурбони бўлганди.\nСоғлиқни сақлаш вазири Алишер Шодмонов шифокорнинг хонадонига ташриф буюриб, унинг оиласига ҳамдардлик билдирганди. Шунингдек, марҳум шифокорнинг оиласига 250 миллион сўм компенсация тўланганди.\nТошкент шаҳар Олмазор туманидаги 18-оилавий поликлиника катта ҳамшираси Феруза Тўхтаева ҳам «Жасорат» медалига муносиб деб топилди. Олмазор тумани «Мирзо Ғолиб» маҳалласида жойлашган 18-оилавий поликлиника катта ҳамшираси Феруза Тўхтаева ҳам коронавирус инфекцияси асоратлари оқибатида вафот этган.\nФото: Олмазор тумани ҳокимлиги / Facebook\nСоғлиқни сақлаш вазирлигининг маълум қилишича, 60 ёшли Феруза Тўхтаевада 8 июль куни COVID-19 тасдиқланган ва у Вирусология илмий-текшириш институти клиникасига ётқизилган. Унга COVID-19 инфекциясининг ўта оғир кечиши, икки томонлама пневмония ташхиси қўйилган. Шифокорлар томонидан стандартлар асосида ўтказилган реанимацион муолажаларга қарамасдан беморнинг аҳволи кескин оғирлашиб, ўткир нафас ва юрак-қон томир етишмовчилигидан вафот этган. ССВ ҳамширанинг вафот этганини 20 июль куни маълум қилган. Бу ССВ статистикаси бўйича 88-ўлим ҳолати бўлган.\nИчки ишлар тизимидаги коронавирус қурбонларидан бири — Тошкент шаҳар Ички ишлар бош бошқармаси Молия ва моддий-техника таъминоти бошқармаси бўлим бошлиғининг ўринбосари, майор Аълохон Шомаҳмудов «Жасорат» медалига муносиб кўрилди.\nИчки ишлар вазирлиги матбуот хизмати 13 июль куни Тошкент шаҳар ИИББ Ахборот технологиялари, алоқа ва ахборотни ҳимоялаш бўлими бошлиғи ўринбосари, майор Аълохон Абзалович Шомаҳмудовнинг вафот этганини эълон қилди. «Дарё» манбаси мазкур ходим коронавирус инфекцияси асоратлари оқибатида вафот этганини тасдиқлади. Соғлиқни сақлаш вазирлиги эса ИИББ майорининг вафоти ҳақида 16 июль куни расмий маълумот берди. У коронавирус оқибатида Ўзбекистонда вафот этган 70-бемор бўлди.\nКоронавирус оқибатида ҳаётдан кўз юмган Ички ишлар вазирлиги Миграция ва фуқароликни расмийлаштириш бош бошқармасининг бўлим бошлиғи Шавкат Нафасов ҳам «Жасорат» медали билан тақдирланганлар қаторига кирди.\nИчки ишлар вазирлиги матбуот хизмати томонидан 14 июль куни ИИВ Миграция ва фуқароликни расмийлаштириш бош бошқармаси бўлими бошлиғи подполковник Шавкат Носирович Нафасовнинг вафоти муносабати билан таъзия эълон қилинди. «Дарё» манбаси мазкур ходимнинг ҳам коронавирус инфекцияси асоратлари оқибатида вафот этганини тасдиқлади. Соғлиқни сақлаш вазирлиги Шавкат Нафасовнинг коронавирусдан вафот этгани ҳақида 16 июль куни хабар берди. ИИВ подполковнигининг вафоти Ўзбекистонда коронавирус оқибатида юзага келган 71-ўлим бўлди.\nШунингдек, фармонга мувофиқ Республика шошилинч тиббий ёрдам илмий маркази Жиззах филиали директорининг даволаш ишлари бўйича ўринбосари, марҳум Ҳамроқулов Ботир Жабборович ҳам «Жасорат» медали билан мукофотланди. Унинг ўлими сабаби ҳақида расмий маълумотлар йўқ. Жиззахда ҳозиргача 72 ва 70 ёшли эр-хотин ҳамда 28 ёшли аёлнинг коронавирус асоратларидан вафот этгани ҳақида хабар берилган.\n«Жасорат» медали билан тақдирланганларнинг яна бири Республика шошилинч тиббий ёрдам илмий маркази Қорақалпоғистон филиали неврология бўлими катта ҳамшираси Зулфия Жуманиёзова бўлиб, унинг фамилияси фармонда Джуманиязова деб кўрсатилган. Унинг ўлими ҳақида ҳам расмий хабарлар йўқ. Аммо Санитария-эпидемиология назорати давлат инспекцияси раҳбари Нурмат Отабеков 23 июлдаги брифингда Қорақалпоғистонда бир ҳафта олдин бир шифокор ва бир ҳамшира коронавирусга чалиниб вафот этганини маълум қилди. ССВ ҳозиргача Қорақалпоғистонда бир эркак ва бир аёлнинг вафоти ҳақида хабар берган, аммо ўтган ҳафтада эмас. Қорақалпоғистонда коронавируснинг биринчи қурбони Нукус шаҳрида яшовчи 56 ёшли З.Д. исмли аёл эди. Унинг исм-шарфининг бош ҳарфлари қорақалпоғистонлик ҳамширанинг исм-фамилиясининг бош ҳарфларига тўғри келмоқда. Аммо ССВ хабарида З.Д.да коронавирус аломатлари кузатилса ҳам, у ҳеч кимга хабар қилмай, 6 кун давомида уйда даволанишга урингани ёзилганди.\nҚайд этиш жоизки, коронавирус асоратларидан вафот этган бошқа шифокорлар ва ички ишлар органлари ходимлари ҳам бор. Улар мукофотланганлар орасида йўқ. Хусусан, Сирдарё вилоятида коронавирусдан вафот этган илк бемор ҳам 69 ёшли тиббиёт ходими бўлган. Бундан ташқари, Қорақалпоғистонда яна бир шифокор коронавирус қурбонига айланганини Нурмат Отабеков тасдиқлаганди.\nШу билан бирга, Тошкент шаҳар Сергели тумани бўйича ИИО ФМБ подполковниги Абдулазиз Тошев, Ички ишлар вазирлиги Йўл ҳаракати хавфсизлиги бош бошқармаси Ахборот хизмати катта мутахассиси, подполковник Зойир Сайдалиев ҳам коронавирус асоратлари оқибатида вафот этган.\n10:22, 04.10.2020 184530\n07:24 Бугун 1191\n07:09 Бугун 1341\n06:54 Бугун 1166\n06:39 Бугун 1929\n22:42, 24.01.2021 129264\n22:57, 24.01.2021 95241\n20:37, 24.01.2021 86708\n19:33, 24.01.2021 70504


Алишер Усмонов дунёдаги энг катта яхта эгасига айланди\n19:20 / 25.06.2016\nРоссиялик миллиардер Алишер Усмонов дунёдаги энг катта яхта эгаси бўлди. Мутахассислар унинг нархини 600 млн долларга баҳолашмоқда.\nLurssen немис верфи Усмоновнинг янги, Dilbar деб номланган 156 метрлик суперяхтасининг умумий сиғимдорлиги 15917 тоннани ташкил қилишини тасдиқлади. Бу ҳақда Yacht Harbour хабар бермоқда.\nШу тариқа, Dilbar айни вақтда дунёдаги энг шинам, кенг хусусий яхта бўлмоқда.\nБу борада 2- ва 3-ўринни, мос равишда, Уммон султонига тегишли Al Said (15850 тонна) ва Абу-Даби амирига тегишли Azzam (13136 тонна) яхталари эгалламоқда. Уларнинг барчаси Lurssen верфида қурилган.\nУсмоновнинг онаси исмига атаб қўйилган яхта унга соатига 42 км тезлик билан ҳаракатлана олишга имкон берадиган дизель-электр куч қурилмаси билан жиҳозланган.\nЯхта корпуси пўлатдан, устқурмалари алюминийдан ишланган, ички хоналар умумий майдони 3800 квадрат метрни ташкил қилади.\nТаъкидланишича, кема ичида ишлатилган электр симнинг узунлиги 1100 км ни ташкил қилади. Яхта нархи ошкор қилинмаган, бироқ мутахассислар уни 600 млн долларга яқин баҳолашмоқда.\nДенгиз атамасида умумий сиғимдорлик махсус ўлчаш қоидаларига кўра аниқланадиган кема хоналари ҳажми ҳисобланади. Бунда юқори палуба, устқурмалар ва рубкалардаги барча хоналар, ёқилғи ва балласт цистерналар ҳажми ҳисобга олинади.\nУсмонов Dilbar яхтасидан ташқари, 110 метрли Ona суперяхтасига ҳам эга.\nLurssen Werft Германиянинг Бремен шаҳрида жойлашган кемасозлик компанияси ҳисобланади. 1875 йилда ташкил топган, суперяхталар, ҳарбий кема ва махсус вазифаларни бажарувчи кемаларни қуришга ихтисослашган.


Хитой интернетдаги беҳаёликка тўсиқ қўймоқда\n28 Äåêàáðü 2016 12:14 1789\nИнтернет хавфсизлиги бўйича кўнгиллилар жамияти Хитойда имконияти чекланган кишиларни суратларни ахлоққа мослик рейтингида баҳолашга ўргатмоқда. Бу ҳақда South China Morning Post нашри хабар бермоқда деб ёзади Lenta.ru\nУшбу ташкилот Чжэцзян провинциясининг Ханчжоу шаҳрида жойлашган бўлиб, номақбул суратларнинг маълумотлар базасини шакллантириш ва кейинчалик интернетдаги ахлоқсиз суратларни автоматик равишда блоклаш дастурини ишлаб чиқиш билан шуғулланади.\nБирлашма Хитой ногиронлар федерацияси билан ҳамкорлик қилади. Беш соатлик иш куни давомида 300 нафар кўнгилли беш мингдан ортиқ суратни кўриб баҳо берадилар.\nНутқидаги муаммолардан азият чекувчи волонтерлар бири Чжао Кая (Zhao Kai)нинг таъкидлашича, бундай ишнинг бир қатор нозик жиҳатлари бор. Мисол учун номақбул сурат билан жозибадорликка йўналган суратни ажратиш жуда мушкул.\nАйни пайтда бирлашма ногиронлар федерацияси ёрдамида 250 миллиондан ортиқ фотосуратни қайта ишлади.\nСентябр ойида актриса Памела Андерсон ва раввин Шмули Ботичлар The Wall Street Journalда порноиндустрияга қарши фикр билдирган ҳолда мақола билан чиқиш қилишганди. Уларнинг сўзларига кўра, аноним тарзда порнографияни тарқатиш ва уларни кўриш учун эркин имкониятни мавжудлиги замонавий интернет-ҳамжамиятига салбий таъсир кўрсатади.


Маннитол – medu.uz – Дорилар ҳақида маълумотлар ўзбек тилида\nHome Йўриқномалар Маннитол\nПрепаратнинг савдо номи: Маннитол\nТаъсир этувчи модда (ХПН): маннитол\nфаол модда: маннитол – 100, 150, 200 г;\nёрдамчи моддалар: натрий хлорид – 9 г; инъекция учун сув – 1000 мл гача.\n10% маннитол эритмасини назарий жиҳатдан осмолярлиги -870 дан 1050 м Осмоль/кг гача.\n15% маннитол эритмасини назарий жиҳатдан осмолярлиги -1100 дан 1480 м Осмоль/кг гача.\n20% маннитол эритмасини назарий жиҳатдан осмолярлиги -1680 дан 2150 м Осмоль/кг гача.\nТаърифи: тиниқ, рангсиз ёки бироз сарғиш рангли суюқлик.\nАТХ коди: BO5CO1\nМаннитол жигарда бироз метаболизмга учрайди, натижада гликоген ҳосил бўлади. Препарат буйраклар орқали чиқарилади. Маннитолни чиқарилиши найчаларда сезиларли даражада қайта сўрилмасдан ва ишлаб чиқарилмасдан калавалар фильтрация билан бошқарилади. 100 г маннитолни тахминан 80% сийдик билан 3 кун давомида чиқарилади. Ярим чиқарилиш даври тахминан 100 минутни ташкил қилади. Диуретик самара юборилгандан кейин 1-3 соатдан сўнг намоён бўлади, орқа мия суюқлигида босимни пасайиши ва кўз ички босимини пасайиши – инфузия бошлангандан кейин 15 минут давомидаюз беради. Кўзни ички босимини максимал пасайиши юбориш бошлангандан кейин 30-60 минутдан сўнг аниқланади. Орқа мия суюқлигидаги босимни пасайиши 3-8 соат давомида сақланади, кўз ички босимни пасайиши инфузия тугагандан кейин 4-8 соат давомида пасаяди.\nБош мия шиши;\nБош мия ички (церебрал) босимини ошиши (гипертензияси);\nЎткир жигар ва буйракларнинг фильтрацион фаолияти сақланган ҳолдаги ўткир буйрак етишмовчилигида олигурия (мажмуавий даволаш таркибида);\nКўз ички босимини ошишини (гипертензиясини) (жароҳатдан, операциядан кейинги глаукоманинг ўткир хуружлари);\nЮрак-ўпка тизимида шунтлашни бажаришда гемолиз ва гемоглобинемияни профилактика қилиш;\nЭкстракорпорал қон айланиши билан ўтказиладиган операцияларда буйракларнинг ишемиясини ва у билан боғлиқ ўткир буйрак етишмовчилигини олдини олиш мақсадида гемолизни профилактика қилиш;\nБарбитуратлар, салицилатлар, бромидлар, литий препаратлари, сульфаниламидлар, психотроплар, гемолитик заҳарлар, метгемоглобин ҳосил қилувчилар, спиртлар, ис гази ва бошқалар билан заҳарланишда кучайтирилган диурез;\nномутаносиб қонни юборилгандан кейинги пострансфузион асоратларда қўлланади.\nдекомпенсацияланган юрак етишмовчилиги;\nчап қоринчани ўткир етишмовчилиги фонида ўпка шиши;\nбош мия ичига қон кетиши;\nсубарахноидал қон қуйилишлари (бош мия суягини трепанация қилиш ватидаги қон кетишдан ташқари);\nгематоэнцефалик тўсиқни бутунлигини бузилиши билан кечадиган бош миянинг шикастланиши;\nбуйракни фильтрацион фаолиятини бузилиши билан кечувчи буйрак етшмовчилиги;\n12 соатдан кўп давомийликдаги анурия билан кечадиган ўткир буйрак етишмовчилиги, каналчаларни ўткир некрози фонидаги анурия;\nкома ҳолатларида қўллаш мумкин эмас.\nсурункали юрак етишмовчилигида;\nгиперкалиемияси бўлган пациентларда;\nҳомиладорликда ва лактация даврида эҳтиёткорлик билан қўлланади;\nҲомиладорликда ва лактацияда қўлланилиши


Шавкат Мирзиёев барқарор иқтисодий ўсишни таъминлаш масалалари бўйича йиғилиш ўтказди - EFFECT.UZ\nШавкат Мирзиёев барқарор иқтисодий ўсишни таъминлаш масалалари бўйича йиғилиш ўтказди\n. 20:13 | 26.01.2021\nДавлат раҳбарининг Олий Мажлисга Мурожаатномасида қайд этилганидек, 2021 йилда мамлакатимиз иқтисодиёти камида 5 фоиз ўсиши мақсад қилинган. Бироқ, глобал иқтисодиётдаги ноаниқлик узоқ давом этиши мумкинлиги иқтисодий ўсишнинг қўшимча захираларини топиш ва сафарбар қилишни талаб этмоқда.\nШу боис Президент барча даражадаги раҳбарларга ўз соҳаси бўйича маҳаллалардаги ҳолатни ўрганиш, “ўсиш нуқталари”ни аниқлаб, уларни ривожлантириш вазифасини қўймоқда. Йиғилишда шу борадаги чора-тадбирлар ва уларни амалга ошириш механизми муҳокама қилинди.\nИқтисодий комплекс вакилларини маҳаллага тушириб, вертикал тизимни, барча органлар фаолиятини ўзаро мувофиқ йўлга қўйиш кераклиги таъкидланди. Давлат раҳбари бу тизимга жалб қилинадиган мутахассисларнинг билим ва имконияти масаласига алоҳида эътибор қаратди. 20 мингдан ортиқ ходимни ўқитиб, уларга масалани жойида ҳал этиш бўйича барча ваколатларни бериш муҳимлиги қайд этилди.\nСаноатда ҳам қўшимча резервлар аниқланган. Айниқса, асосий “драйвер” бўлган кимё, металлургия, машинасозлик, электротехника, фармацевтика, қурилиш материаллари, тўқимачилик, чарм-пойабзал соҳаларида “саноат занжирлари”ни узайтириш кераклиги таъкидланди.\nХизматлар соҳасида ҳам ишга солинмаган имкониятлар кўп. Президентимиз уларни тўлиқ сафарбар этиб, ҳудудларда сервис шохобчаларини кўпайтириш, янги замонавий хизмат турларини кенгайтириш зарурлигини таъкидлади. 2021-2023 йилларда хизматлар соҳасини ривожлантириш дастурига ёшлар кенг жалб этилиши белгиланди.\n“Президент бобо онамга ёрдам беринг” – 5 ёшли қизалоқ онасининг Туркиядан келишини интизорлик билан кутяпти. Она ўлим билан курашмоқда...


Голландияда Амир Темурга бағишланган конференция бўлиб ўтади\n18:10 / 23.06.2015\nГолландияда Амир Темурга бағишланган халқаро конференция бўлиб ўтади. Бу ҳақда Ўзбекистонда бўлган Лейден университети илмий ходими Елена Паскалёва “Жаҳон” ахборот агентлигига берган интервьюсида маълум қилди.\n“Яқинда университетимиз Ўрта Осиё бўйича тадқиқотлар ўтказиш бўйича грант ютиб олди. Грант доирасида 2016 йили Лейденда илмий конференция ўтказишни режалаштирмоқдамиз, – таъкидлаб ўтди олима. – Конференция саркарда ва давлат арбоби Амир Темур меросига бағишланади. Ундан кўзланган асосий мақсад Европа ва жаҳон ҳамжамиятини Ўзбекистоннинг бой тарихи ва маданияти билан таништиришдир. Унда Европа, Осиё ва Америка мамлакатлари олимлари ва экспертлари иштирок этади. Мен Ўзбекистонга ташриф буюриб, бу ердаги ҳамкасбларимизни форумга таклиф қилиш имкониятини ўрганиб чиқмоқчиман”.


Али Аҳмедовни табриклаймиз! / Olamsport.com\n08 авг 21:13\nАли Аҳмедовни табриклаймиз!\nТеглар : Туғилган кунЭркин курашАрсен Аҳмедов\nБугун эркин кураш бўйича Ўзбекистон терма жамоаси маслаҳатчи-мураббийи, россиялик мутахассис Арсен Аҳмедов ўз таваллуд айёмини нишонламоқда.\nАҳмедовнинг терма жамоамиз курашчилари эришаётан натижаларда хиссаси ва хизмати катта бўлмоқда. Унинг шогирди Иляс Бекбулатов шу йил Ҳиндистонда Осиё чемпиони бўлди. Токио Олимпиадасида ҳам унга катта ишонч билдирилмоқда. Фақат бунинг учун биринчи галда тўрт йилликнинг энг нуфузли мусобақасини йўлланмани қўлга киритиш керак. Иляс ҳақиқатан ҳам истеъдодли курашчи.\nБугунги кун қаҳрамони Арсен Аҳмедов ўзининг назарий ва амалий ўқув-қўлланмалари, машғулотлар жамланмаси билан терма жамоамиз курашчиларига ёрдам бериб келмоқда. Бугун ҳам унинг машғулотлари жам бўлган видео-роликни ижтимоий тармоқлардаги саҳифамизга жойладик.\nФурсатдан фойдаланиб, мураббийлар штаби ва спортчилар номидан Арсен Аҳмедовни бугунги шукрона куни билан муборакбод этамиз.\nТуркия терма жамоаси йиғин бошлайди 0


Дежавю ҳақиқатми ёки шунчаки рўё? » Ўзбекистон янгиликлари – Zamin.uz\n10 ноябрь 2019, 17:38\n"Дежавю" ибораси "аллақачон кўрдим" деб таржима қилинади. Уни илмий тилда "олдиндан билиш" ёки "башорат қилиш" деб ҳам айтишади.\nДежавюнинг икки тури мавжуд: патологик дежавю ҳамда патологик бўлмаган дежавю.\nОдатда патологик дежавю тез-тез учрайдиган ёки галлюцинациялар каби бошқа аломатлар билан боғлиқ бўлган асабий ёки руҳий касалликнинг белгиси бор инсонларда учрайди. Патологик бўлмаган типи эса соғлом инсонларда юзага келади.\nДежавю кўпинча қўрқувдир, аммо баъзиларда эса ҳиссиётдаги қўшимча бурилишни келтириб чиқаради: бу пайтда улар ўзларида қандай ҳолат содир бўлажагини олдиндан ҳис қилишни бошлайдилар.\nАйтайлик, сиз биринчи маротаба зинапоядан кўтариляпсиз, аммо аввал ҳам ушбу зинадан чиққансиз ва чап томонда сизга таниш бўлган Пикассо турган бўлади.\nКолорадо штати университетининг психологи, доктор Энн Клиари сўнгги бир неча йил давомида хотира ҳодисаси сифатида дежавюни яратди. Бу шуни англатадики, худди сизнинг тилингизнинг учида қандайдир гап ётибди, лекин чиқара олмаяпсиз.\nДежавю ҳолати тушда ҳам акс этади. Ухлаётган маҳалингизда сиз келгуси ҳаётингизда содир бўладиган воқеани кўришингиз мумкин. Масалан, нотаниш бўлган инсон билан учрашиб, кўришдингиз. Реал ҳаётда у инсоннни кўрганингизда сизга танишдек туюлади.\nТадқиқотлар натижаси шуни кўрсатадики, дежавю ҳақиқатдан ҳам реал ҳодиса.\nТеглар: Дежавю олдиндан билиш\nЯнгиликлар » Ҳаёт тарзи » Дежавю ҳақиқатми ёки шунчаки рўё?\n11:00 Хабиб ва Конорнинг реванш жанги ҳам бўлади\n10:42 Энди ЙТҲ натижасида баданга ўртача оғир шикаст етказганлик учун жиноий жавобгарлик бекор қилинади\n10:23 Зеленский Путин билан бўладиган учрашувида нимадан қўрқаётганини айтди\n10:00 Ўзбекистон МТЖ олдига ФИФА рейтингида кучли 50 таликка кириш вазифаси қўйилди\n09:43 Шавкат Мирзиёев 92 нафар маҳбусни афв этди\n09:20 Солиқ тўловчилар учун енгилликлар тўғрисида маълумот берилди\n08:58 Швеция ўзбекистонлик ноқонуний меҳнат муҳожирларидан ташвишланмоқда\n08:30 Олий суд Самарқанд вилояти бош архитектори нима сабабдан судланаётганини маълум қилди\n08:02 93 та аёлни ўлдирган америкалик қотил...\n07:30 Кенгуру ҳақида қизиқарли фактлар\n06:58 Машҳур “Титаник” фильмидаги актриса Кейт Уинслет ҳақида қизиқарли фактлар\n06:30 Дунёга машҳур Сидней Опера театри ҳақида нималарни биласиз?\n06:33 Ёмғирни севувчи инсонларнинг шахсияти сизга қанчалик таниш\n13:02 Аднексит - бу қандай касаллик тури?\n00:03 Альцгеймер қандай касаллик ва унинг давоси борми? (Мутахассис жавоблари)\n14:02 Олимлар: Ҳавонинг ифлосланиши ўпка саратонини келтириб чиқаради\nЭнди ЙТҲ натижасида баданга ўртача оғир шикаст етказганлик учун жиноий жавобгарлик бекор қилинади\nОлий суд Самарқанд вилояти бош архитектори нима сабабдан судланаётганини маълум қилди\n93 та аёлни ўлдирган америкалик қотил...\nНаманганда ҳам Президент мактаби очилди (фото)\n“Янги Ўзбекистон - янги сайловлар” миллий акциясини ўтказиш таклиф этилмоқда\nЗеленский Путин билан бўладиган учрашувида нимадан қўрқаётганини айтди\nКенгуру ҳақида қизиқарли фактлар\nМаймунлар ҳақида қизиқарли маълумотлар\nДунёдаги энг қиммат меҳмонхоналар\nАмериканинг рамзига айланган Озодлик Ҳайкали\nАшхободда 2020 йил рамзи — каламуш дизайни тасдиқланди\nОсиё чемпионатига қуръа ташланди. Ўзбекистон "С" гуруҳидан жой олди